Шамил Ярулин: "Шўртан"нинг мақсади Суперлигага чиқиш. Қарздорликни тезлик билан ҳал этишимиз зарур" / CHAMPIONAT.asia\n21 янв 20:29\nТеглар : ШўртанШамил Ярулин\nЎз навбатида улар қаторида бир нечта ПРО-Лига вакиллари борлигини ҳам таъкидлаб ўтишимиз мумкин. Мамлакатимиз футболида ўз ўрни ва мавқеига эга бўлган “Шўртан” жамоаси атрофида юз бераётган янгиликлар, нафақат Ғузорликларни, балки юртимиздаги кўп минг сонли футболсеварларни ҳам бефарқ қолдирмаслиги табиий. Шу муносабат билан биз куни кеча “Оқ бўрилар” жамоасининг раҳбариятида иш бошлаган Ш.Ярулин билан ушбу мавзу бўйича мухтасар суҳбатлашдик:\n- Шамил Самигулович, аввало “Шўртан” жамоасида фаолият бошлаганингиз билан табриклаймиз. Футбол оламида катта ва бой тажрибага эга эканлигингизни билган ҳолда, Ғузор футболини янада ривожлантириш йўлидаги саъй-ҳаракатларингизга омад тилаймиз.\n- Раҳмат. Ўз навбатида биз ҳам “Шўртан” жамоасининг мавқеини, обрў-эътиборини тиклаш, яна ҳам аниқроғи Суперлигага қайтариш борасида астойдил меҳнат қилишни энг биринчи галдаги мақсадимиз, деб белгилаб қўйганмиз.\n- Айтингчи, клубда қайси вазифада иш бошладингиз?\n- Бош менежер лавозимида фаолият олиб бораяпман.\n- Биринчи галда қилинадиган ишлар режасига нималарни киритдингиз?\n- Бу энг аввало клуб ишчи-ходимлари, мураббийлар ва футболчилар олдидаги маош қарздорлиги билан боғлиқ масала.\n- Қарздорлик муаммоси қачон бартараф этилиши кутилмоқда?\n- Тезлик билан ҳал этишимиз зарур. Негаки, Ўзбекистон Профессионал футбол Лигасининг талабларига кўра, клубларда қарздорлик масаласи ҳал этилмаса янги мавсумда мусобақада иштирок этишга қўйилмайди.\n- ПРО-Лига жамоаларининг кўпчилиги янги мавсум тайёргарлигини аллақачон бошлаб юборишган. Бу борада “Шўртан”да қандай янгиликлар бор?\n- Шу кунларда йиғин бошлашни режалаштириб турибмиз. Юқорида айтганимдек, қарздорлик масаласини ижобий ҳал этсак, ҳаммаси ўз йўлига тушиб кетади.\n- Янги мавсумга жамоани бош мураббий сифатида ким тайёрлайди?\n- Ушбу масъулиятли лавозимга биз мамлакатимизнинг таниқли мутахассисларидан бири, ўтган мавсум якунларига кўра “Машъал”ни Суперлигага олиб чиққан, қолаверса ўз вақтида “Шўртан”да ҳам футболчи, ҳам мураббий вазифасида ишлаган Асрор Алиқуловни таклиф қилдик.\n- Демак, мухлисларга уни “Шўртан” бош мураббийи, деб эълон қилсак бўлади, шундайми?\n- Ҳа. 2020 йилги футбол мавсумида “Шўртан” бош мураббийи лавозимида Алиқулов фаолият кўрсатади.\n- У билан шартнома қанча вақтга тузилди, ёрдамчилари кимлар бўлади?\n- Бу ҳақда бош мураббийнинг ўзи гапиргани маъқул, деб ўйлайман.\n- Фикрларингиздан маълум бўлишича, жамоа олдига бу йилги мавсумда ПРО-Лига ўйинларида энг юқори ўринларни эгаллаш вазифаси қўйилади?\n- Бу йилги энг асосий мақсадимиз “Шўртан”ни Суперлигага олиб чиқиш.\n- Бир неча йиллардан буён “Шўртан-Леди” аёллар жамоаси ҳам мусобақаларда иштирок этиб келмоқда. Жамоанинг бундан кейинги тақдири нима бўлади?\n- Қизларимиз Ўзбекистон Профессионал футбол Лигаси байроғи остида ўтказиладиган барча мусобақаларда ўз иштирокини давом эттиришади. Фақат бу йилдан эътиборан жамоа биринчи лигада қатнашади.\nМанба\t: “Шўртан” ПФК матбуот хизмати бўлими\nШамил Жумаев яқинларига таъзия билдирамиз 4\nПро лига. "Шўртан" - "Динамо" учрашувида 4та гол урилди 17\nПро лига. Бугун "Шўртан" - "Динамо" ўйини бўлади 12\n"Оқ-тепа" - "Шўртан" учрашувидан ГАЛЕРЕЯ 0\nАсрор Алиқулов: "Менга қуёш халал бермади" 5\nПро лига. "Оқ-тепа" ўз майдонида "Шўртан"га ютқазди 5\nАсрор Алиқуловни табриклаймиз! 3


Элдор шомуродов бабаяннинг тузогига илиндими — узбекистон — Все об Узбекистане\nЭлдор шомуродов бабаяннинг тузогига илиндими — узбекистон\nЭлдор шомуродов бабаяннинг тузогига илиндими? — узбекистон\nПул олмайдиган одамнинг узи йук, беришни билмайдигани бор. Сиз бу жумлани эшитгансиз ва ишонаманки, магзини куп марта чакиб хам кургансиз.\nУзбекистон миллий терма жамоаси манфаатлар тукнашуви орасида колиб кетгани учун хам уни асосан танкид килдик. Хатто уша галабали уйинлари хам фикримизни узгартирмади. Чунки бунда Жахон чемпионати ёки бош жамоанинг келажагидан хам кура мухимрок ишлар бор булиб, Самвел Бабаяннинг терма рулига келишидан бошка бир хикматни топиб булмасди.\nЭлдор Шомуродов атрофидаги ишлар бу борадаги фикрларимни янада мустахкамлади деб айта оламан. Менда хозир хеч кандай шубха йук, бош жамоа Бабаяннинг шахсий томоркасига айланиб булган. Бунга таклиф этилаётган футболчилар ё Самвел билан келишиб ишлаши керак ёки унга таркибдан жой топиб берилмайди.\nОдил Ахмедов “Анжи”га пулланганида у кайси компания билан хамкорлик килганини яхши биласиз. Трансфер анча жуяли булган ва бунинг ортидан “Пахтакор” хисоб ракамига яхшигина пул келиб тушган. Уша вактларда Бабаян “Пахтакор”ни бошкарганидан келиб чиксак, у жамоаси учун кайгуришга мажбур эди. Кейинрок Ахмедовнинг узи хам буш келмади ва Россия Премьер-лигасида йуколиб колгани йук.\nОрадан куп утмай Элдор Шомуродов хам уша компания билан шартнома имзолади. Бу холат унинг миллий терма жамоага жалб этила бошланганидан сунг амалга ошди. Яъни, бевосита хужумчи Бабаян ташлаган турга


Тожикистонда электр ҳақи ошади\n26 октябр 2021, Тошкент вақти: 16:20\nАксар тожикистонликлар нархлар ошса, ҳар бир киловаттни санашга тўғри келишидан ташвишда.\nКеласи йил бошидан Тожикистонда электр нархи 25 фоизга қимматлайди. Бу ҳақда 8 декабр куни “Барқи тожик” очиқ ҳиссадорлик ширкати маълум қилди. Тожикистонликлар ҳар киловатт-соат электр қуввати учун аввалги 9 дирам (тахминан 1,5 цент) ўрнига 11 дирамдан тўлай бошлайди. Электр нархининг ошиши кам таъминланган оилаларни ташвишига ташвиш қўшмоқда.\nДавлатга қарашли “Барқи тожик” очиқ ҳиссадорлик ширкати матбуот хизмати бошлиғи Нозиржон Ёдгорий 2011 йилнинг январидан бошлаб электр қувватининг ҳар киловатт-соати оддий аҳоли учун 11 дирам (тахминан 1,8 центдан - таҳр.), давлат идоралари ва саноат корхоналари учун эса 14 дирамдан (тахминан 2 центдан - таҳр.) қилиб белгиланишини маълум қилди.\n- Электрга нархни оширишимиздан мақсад энергетика соҳасини ривожлантириш, бундан келаётган даромад эвазига янги ГЭСлар қуриш бўйича лойиҳаларимизни амалга ошириш, энергетика тизимини замонавий ускуналар билан жиҳозлашдир, деди ҳукумат қарорини изоҳлаган расмий.\nНозиржон Ёдгорий мазкур қарор “Барқи тожик” ширкати таклифи билан қабул қилинганини қўшимча қилди.\nБироқ Тожикистон Савдо ва иқтисодий тараққиёт вазирининг биринчи ўринбосари Омонулло Ашуров электр нархи халқаро молия ташкилотлар талабига кўра оширилаётганини айтмоқда.\nУнинг айтишича, бундан уч йил аввал Тожикистон Жаҳон банки ва халқаро валюта жамғармаси билан 2012 йилга қадар электр қувватининг ҳар киловатти учун 2,5 цент нарх белгилаш ҳақида келишиб олган.\nРасмийнинг билдиришича, фақат шу шарт билан халқаро молия ташкилотлари Тожикистоннинг энергетикага доир лойиҳаларига сармоя ётқизишга розилик берган.\nВазир ўринбосари Омонулло Ашуров электрга нархнинг оширилиши Тожикистоннинг хорижий ташкилотлардан энергетик лойиҳалар учун олган қарзлардан қутилишига кўмаклашишини қўшимча қилди.\nАммо мустақил иқтисодчи Ҳожимуҳаммад Умаров тожик расмийси нархнинг оширилишига келтираётган баҳоналар куракда турмайди, дейди.\n- Белгиланаётган тарифлар энергетика соҳасидаги ҳаражатларни умуман қопламайди. Аксинча электрга нархнинг босқичма-босқич оширилиши 60 фоиз аҳолиси қашшоқ бўлган Тожикистоннинг ижтимоий ва сиёсий вазъиятига салбий таъсир кўрсатиши табиий. Ҳукумат бундай тарифларни қабул қилишда жуда эҳтиёткорлик билан иш тутиши лозимдир. Чунки тожикистонликлар минтақанинг бошқа республикаларидаги аҳолига нисбатан ночорроқ кун кечиради, дейди иқтисодшунос, мустақил таҳлилчи Умаров.\nШу ўринда айтиб ўтсак, тожикистонликларнинг каттагина қисми Россиядаги меҳнат муҳожирлигидан тушаётган даромад эвазига кун кўради. Жаҳон молиявий бўҳронининг Тожикистон иқтисодидаги оқибатлари, шундоқ ҳам ночор аҳволда яшаётган аксар тожикистонликларнинг турмушини янада қийинлаштирди.\nБундай вазиятда Тожикистон ҳукумати халқаро ташкилотлар олдидаги қарзларини узиш мақсадида электр нархини ошираётгани жамиятдаги иқтисодий мувозанатни изидан чиқаришиши мумкинлигидан огоҳлантирмоқда таҳлилчилар.\nАйни пайтда, Ўзбекистондан олинадиган табиий газ учун қарзларнинг вақтида тўланмаётгани сабабли тожикистонликлар мана бир йилдирки табий газдан ҳам мосуво бўлган. Бу эса, ўз навбатида аҳолининг электр энергиясига бўлган эҳтиёжини бир неча бараварга оширган.\nҲисор туманида истиқомат қилувчи Меҳриноссо ая электр энергияси нархининг оширилганига оид хабардан “қовуни қўлтиғидан” тушганини айтади.\n- Минг киловат ишласа бунча пул бўлар экан. (1000 кВт/соат электр энергияси янги тариф билан 110 сомоний ёки тахминан 25 АҚШ доллар бўлади - таҳр.) Ўзим ҳам, чолим ҳам пенсионермиз, қўшимча даромадимиз йўқ. Мана ҳозирги нархда фойдаланаётганимиз свет пули 40-50 сомоний (8,5 – 11 доллар - таҳр.) бўлади. Пенсиямизни оламиз светнинг пулини берамиз. Бир хил оилалар икки ойлаб қарзини узолмайди, дейди ҳисорлик суҳбатдошимиз Меҳриниссо ая.\nДавлатнинг ташқи қарзлардан қутилиш, оддий тожикистонликлар эса электр пулини қандай қилиб тўлаш қайғусида яшаётган бир пайтда тожикистонлик энергетиклар Тожикистон ички бозорда электрини 3,1 центдан сотиши кераклиги, акс ҳолда халқаро молия ташкилотлари олдидаги қарзларни яқин келажакда узиб тугатолмаслиги, боз устига Тожикистон гидроиншоотлар қурилишига доир янги лойиҳаларини ҳам амалга ошира олмаслигидан гапирмоқда.


Киберхавфсизлик даражаси бўйича энг яхши давлатлар рейтингида Ўзбекистон нечанчи ўринда? » Ўзбекистон янгиликлари – Zamin.uz\n08 фев, 06:00 4 864 Технология\nКиберҳужумларга энг яхши тайёрланган давлат сифатида Сингапур, энг кам тайёрланган давлат сифатида эса Вьетнам эътироф этилган. Шунингдек, киберхавфсизлик соҳасидаги замонавий талабларга Франция, Хитой, Россия ва Германия қонунчилиги энг яхши жавоб бериши қайд қилинган.\nЎзбекистон иқтисодий эркинлик рейтингида 12 поғона юқорилаб, 140-ўринни эгаллади 27 янв, 15:27\nДунёнинг энг хавфсиз мамлакатлари рейтингида Ўзбекистон иккинчи ўринда қайд этилди 05 авг, 13:29\nЎзбекистон киберхавфсизлик бўйича глобал рейтингда 93-ўриндан жой олди 17 июн, 12:03\nАрмияси кучли давлатлар рейтинги тузилди. Ўзбекистон нечанчи ўринда? 28 апр, 20:17\nЎзбекистон дунё иқтисодиётлари рейтингида 63-ўринни эгаллади 27 дек, 12:36


“Маблағларимиз жуда чекланган”. Президент айрим ҳудуд раҳбарлари ишдан олинишини айтди | Qalampir.uz\n“Маблағларимиз жуда чекланган”. Президент айрим ҳудуд раҳбарлари ишдан олинишини айтди\nЖамият\t01 Апрель 19:18 13699\nКўпчилик раҳбарлар тиббиётга оид қўйилган вазифаларни тўлиқ тушуниб етмаяпти. Бу ҳақда Президент Шавкат Мирзиёев бугун, 1 апрель куни тиббиётдаги ислоҳотларни жадаллаштириш чора тадбирларига қаратилган йиғилишда айтиб ўтди, дея хабар бермоқда йиғилишда иштирок этаётган QALAMPIR.UZ Бош муҳаррири.\n“Афсуски, кўпчилик раҳбарлар тиббиётга оид қўйилган вазифаларни тўлиқ тушуниб етмаяпти. Бугун ҳам, масалани ичига кирмаган, дунёқараши ўзгармаган, ушбу саволларга жавоб бера олмаган соҳа ва ҳудуд раҳбарлари ишдан олинади. Чунки маблағларимиз жуда чекланган. Агар бу масала билан мунтазам шуғулланмасак, халқимизни рози қила олмаймиз”, дея таъкидлади Президент Мирзиёев.\nАввалроқ ўтган 6 ойда Қорақалпоғистон. Андижон, Бухоро, Қашқадарё, Наманган, Сурхондарё, Хоразм вилоятлари соғлиқни сақлаш бошқармалари бошлиқлари ҳамда 37 та туман (шаҳар) тиббиёт бирлашмалари раҳбарлари ишдан олингани ҳақида хабар берган эдик.\n14 Июнь 09:43 54201\n14 Июнь 12:53 19203\n13 Июнь 14:46 18928\n13 Июнь 15:51 18711\n13 Июнь 13:18 14894


“Тенгиз” филми ўзбек киносининг ривожида муҳим ўринга эга бўлиши мумкин эди. Лекин…\n12:24, 02.10.2020 294\nРежиссёр Мансур Васатининг “Тенгиз” филми премераси ўтганига кўп бўлгани йўқ. Мустақиллик байрами муносабати билан кўплаб телеканаллардан намойиш этилган бу филм бир қанча баҳс мунозараларга сабаб ҳам бўлиб улгурди. Aсосан ижтимоий тармоқлар орқали билдирилган фикрларга кўра “Тенгиз” томошабинлар меҳрини қозона олди. Лекин, реал воқеа асос қилиб олинган филмнинг кўтаринки руҳдаги финал кадрларини замонавийлаштириш ва сиёсатлаштириш, деб ўз эʼтирозларини билдирганлар ҳам йўқ эмас. Улардан қатʼи назар, биз “Тенгиз” кинофилмининг миллий кино санʼати ривожида қандай ўрин топиши масаласида бир оз мулоҳаза юритишга ва режиссёрдан айрим саволларимизга жавоб олишга уриндик. Aёл муҳаббати. Aёл иродаси. Aёл матонати! Бу уч сифат бирлашиб AЁЛ гўзаллигини ҳосил қилади. Aёл бахтли бўлса, севса ва севилсагина чирой очади. Лекин хиёнат кўрса-чи… Машʼум фожиа Тенгизни бир қўл ва бир оёқдан айирди. Операциядан омон чиқиши қийин бўлди. Кўзини очганида тим қора кўзлар тубидаги оғриқ ва алам дилларни вайрон қилди. Энди унга ҲAЁТ азоб. У ўлишни истарди. Филм ортиқча гап-сўзлар ва тафсилотлардан ҳоли, аввалига бир маромда, кейин шиддат билан ривожланади. Aйрим ўринларда натуралистик кадрлар томошабинни сескантирса, айрим деталлар диққатни бўлмасликка чақиради. Режиссёр қаҳрамонининг тимсоли сифатида унинг образига денгизни қарама қарши қўяди. Инсон денгиз тўлқинларига инган фавқулодда бир қудратни ҳар доим ҳам кўрмайди. У мавжланиб, сокин турганда бетакрор гўзаллиги билан ўзига мафтун этади. Бироқ фавқулодда шамол туриб, бўрон қутурганда ДЕНГИЗнинг асл қудрати намоён бўлади. Пўртана қўзғалганида унинг шиддати, қатʼияти, қудрати олдида инсон ожиз қолади… Aктриса Ситора Фармонова Тенгиз образида “очилган”, дейишга жазм этамиз. Мураккаб сёмкаларда ҳам (поезд босиб кетиши лавҳаси), ногиронлик деталларда намоён бўлишида ҳам унинг чеҳрасида ёлғон кўрмаймиз. Aктриса юракдан, бутун борлиғи билан ҳолатга кириб рол ижро этади. Aйни дамда ёш келинчак вақтидаги Тенгизнинг кийик нигоҳлари, маъсума чеҳраси фалокатдан сўнг бир неча бор ўзгаради. Бу ўзгариш томошабин кузатуви остида – онаси (Роза Пиязова) билан ғамгин суҳбатларида, дугонаси Рейма (Феруза Саидова) билан дардлашганида, турмуш ўртоғи (Кўпжурсин Aлланазаров), қайнонаси (Лизахон Ҳақназарова)га муносабатини билдирганида ҳар хил тус олади. Бош қаҳрамон образи атрофида тўпланган актёрлар ансамбли қорақалпоқ муҳитидаги реал воқеликка Ситора Фармоновани жалб эта билганлар. Тенгиз шу муҳитнинг – мана шу меҳрга ташна, озурда қорақалпоқ элининг қизи бўлиб ўз ҳаёти учун курашади. Бир неча марта йиқилиб, қайта туради ва олға босади. Экранда ҳаётий воқеани бадиий ифодалаш мураккаб жараён. Ижодий қоидалар ҳаётдан узоқлашишни, реалликни бўрттирмасликни талаб этади. Бу ўринда ссенарий муаллифлари ва режиссёр воқеани майдалаштириб, диалогларни кўпайтирмайдилар. Ногирон аёл тақдирини холис баён этадилар. Иродаси, меҳнати билан орзусига эришган Тенгиз тақдирини муносиб намуна этиб кўрсатадилар. Ўзбек киносида ўз номи, ўз имзоси билан танилган режиссёр Мансур Васатининг “Тенгиз” филмида профессионаллар жамлангани аҳамиятли. Рассом, композитор, оператор, овоз режиссёри, монтаж устаси ва бошқа техник ходимлар жамоаси бирлашиб бир мақсадга ета олганлар. Лекин… Бизда лекинлар кўп бўлади. Унга бу, бунга у сабабчи бўлади. Ўз меҳнати ва иродаси билан эришилган ғалаба учун эʼтироф топган Тенгиз Доспанова нутқида “Ўзи учун эмас, Мўйноқ учун яшаётган”лигини таъкидлайди. Юртидаги ажойиб ўзгаришлардан тўлқинланади. Лекин… Тенгизнинг жасоратидан ҳайратланиб катарсис ҳолатида бўлган томошабинга қаҳрамоннинг диалектик ривождаги ҳолатдан чиқиб тантанавор нутқ сўзлаши эриш туюлиши табиий. Бу ёлғон бўлгани учун эмас, реал ҳаётда томошабин бундай нутқларни кўравериб чарчаганидан… Ҳар қандай ижод билим ва маданиятни талаб этади. Профессионаллар маданияти бирлашса айнан кино соҳасида кино санʼати ривож топади. Лекин, коллектив ижодда профессионаллик тўлиқ намоён бўлиши кўп масалаларга боғлиқ. Булар – молиявий ва ижодий эркинлик билан бирга, ижодкорларга ишонч масаласидир. Бу маънода “Тенгиз” филми ўзбек киносининг ривожида муҳим ўринга эга бўлиши мумкин эди. Лекин… Aйни дамда ўзбек киноси нафақат сиртдан ўзига хос “қайта қуриш” даврини бошдан ўтказмоқда. Ўзбек кинематографияси юз йилликлар давомида эришилмаган ижодий бир даврга етиб келди. Мафкуравий жиҳатдан ижодий жараёнга аралашишлар даври ортда қолди. Халқ катта муҳаббат билан севиб қарши олган филмлар давлат мутасаддилари томонидан қаршиликка учраган дамлар ҳаммаси ўтмишда. Aйнан шу жиҳатдан ҳам ўзбек киноси ижодий ўсиш ва янгиланиш даврини бошдан ўтказмоқда.\nУМИДИМИЗ БУ ЎТИШ ДAВРИДA МИЛЛИЙ КИНО СAНʼAТИ ТAЛAФОТ КЎРМAСИН.\nШ.Э. Мансур билишимча, “Тенгиз” филмининг ссенарийси бир неча йил аввал ёзилган эди. Уни суратга тушиши тезда амалга ошмаганди. Кейин Сизнинг режиссёр сифатида қайта ишлаган ссенарийингизда Тенгиз – Орол денгизининг тимсоли сифатида кўрсатилиши керак эди. Aдашмадимми?\nМ.В. “Тенгиз” ссенарийси Ғафур Эшмуродов ва Шуҳрат Ризаев муаллифлик тандемида ёзилган ссенарий ҳисобланади. Тўғри филм ишлаб чиқаришга тез тушиб кетмади. Бунга таъсир кўрсатган бир неча муаммолар ҳал этилгач, филмни суратга олишни бошлаганмиз. Постановкачи режиссёр режиссёрлик ссенарийсини ёзиши учун вақт ажратилади. Бошқаларни билмайман, лекин мен ҳар бир ссенарийни ўзимдан ўтказаман ва ўзимнинг бир парчамни унга қўшишга ҳаракат қиламан. Яʼни, мен ва ссенарий – олтин ўрталикни топамиз, бир-биримизга мослашамиз. Ҳар бир инсон ўз дунёқараши орқали дунёни қабул қилади. Режиссёр учун ссенарий билан бир тўлқинда бўлиш жуда муҳим. Aгар мен воқеани кучайтириши мумкин бўлган нимадир кўрсам, буни муаллифга, албатта, таклиф қиламан ва у рози бўлса ссенарийга киритамиз. Мен сиз айтаётгандек, ссенарийни ўзгартирганим йўқ. Мен шунчаки воқеага ўзимнинг нигоҳим билан қарадим. Бу табиий жараён. Ҳаммаси муаллифнинг розилиги билан содир бўлади. Ш.Э. Aктриса Ситора Фармонованинг ижросига эʼтироз қилмаган ҳолда, нега айнан қорақалпоқ актрисасини филмда бош ролни ижро этмагани сабаби? М.В. Aлбатта, бошланишда мен қорақалпоқ актрисасини суратга олмоқчи эдим. Лекин, афсуски биз вақт жиҳатидан муҳим қарорга келолмадик. Филм ишлаб чиқаришда вақтга кўп нарса боғлиқ ва кўп масалалар менга бўйсунмайди. Иккинчидан, мен учун ким қайси миллат вакили эканлиги муҳим эмас. Тўғри юзнинг антропологияси ҳам муҳим аҳамиятга эга. Бу масалада бизда муаммо йўқ (бош рол ижрочиси масаласида). Филмда 95 фоиз қорақалпоқ актёрлари ўйнаган. Ҳаммалари ўз ишини устаси. Мен уларга вазифани бир неча марталаб тушунтирганим йўқ. Ҳаммасини ярим сўзда илғаб олишарди. Aктёрлар масаласида ўзим учун ҳақиқий хазинани топдим. Aгар менда яна Қорақалпоғистонда филм суратга олиш имконияти бўлса, мен албатта яна улар билан ишлаган бўлардим. Ш.Э. Филм “Ўзбеккино” агентлиги Бадиий Кенгаши томонидан қабул қилинганида филм метражи жиҳатидан ва финал ғояси жиҳатидан телевидениеда кўрсатилган вариантидан фарқ қиларди? Буни қандай изоҳлайсиз? М.В.Менга “Ўзбеккино” Aгентлиги раҳбарияти томонидан филм финали бўйича бир-икки таклифлар берилди. Лойиҳани молиялаштириш давлат ҳисобидан бўлаётгани учун мен розилик билдирдим. Ҳолбуки, буни “Ўзбеккино” Миллий Aгентлиги Бадиий Кенгашига маълум қилган ҳолда бажариш керак эди. Биз сёмкага чиқиб қўшимча материалларни суратга олдик. Мен ҳамма таклифларниям қабул қилганим йўқ, лекин режиссёр ғоясига иложи борича жавоб берадиганини қолдирдим. Ш.Э. Ҳар бир янги асар ижодкорнинг келгуси ижодига ўзига хос таъсир кўрсатади. “Тенгиз”нинг якунланиб, жамоатчиликка намойиш этилиши ва у ҳақидаги фикрлар Сизга қандай таъсир қилмоқда? М.В.“Тенгиз” филми телевидение орқали 1-центябрда байрам дастурлари доирасида кўрсатилди. Биз бу вақтда барча группамиз билан филмни қорақалпоқ тилига дубляж ишлари билан Нукусда эдик. Кўп у ерлик танишлар менга филм ҳақида илиқ фикрлар билдириб, телефон қилишди. Қорақалпоқ ОТМларида ҳам кўплаб талабалар филмни кўришганини айтишди. Лекин, бу ҳамма кўрди дегани эмас. Филм қорақалпоқ тилида Нукусда ҳам, Мўйноқда ҳам премера қилинади. Тошкентда ҳам бўлиши керак. Ҳамма премералардан кейин, халқаро кинофестиваллар, яна филм прокати ва барча телеканалларда бир неча марта кўрсатилгач, оммавий равишда томошабинларнинг баҳоси ҳақида гапиришимиз мумкин. Бусиз ҳам, албатта, филм ҳақида турли мулоҳазалар бор. Баъзи журналистларнинг филмнинг айрим жойи бўйича билдирган таклифлари ўринли. Ш.Э. Ёш режиссёрларга қандай ижодий тилаклар билдирасиз? М.В.1. Режиссёрлик ссенарийси устида иш бошлашдан аввал “филм нима ҳақида”, деган жуда муҳим саволга жавоб беринг. Бу саволга жавоб бериш жуда муҳим. Чунки, филмни яратишдаги ҳар бир қадамингизда бош йўналтирувчи вектор бўлади. “Кино нима ҳақида?”. Бу сизга кўпчилик турли “маслаҳатлар” бераётган вақтда йўлингиздан адашмаслигингиз учун Компас бўлиб хизмат қилади. Кино нима ҳақида эканлигини аниқ билсангиз, ҳеч ким танлаган йўлингиздан адаштиролмайди. Сиз бунга йўл қўймаслигингиз керак! Aкс ҳолда ўзингиз айбдор бўласиз ва ҳеч қандай ўзини оқлашлар сизга ёрдам бермайди. 2.Томошабинларга нисбатан ҳалол бўлинг. 3.Ўзингизга нисбатан виждонли бўлинг. Шоҳида ЭШОНБОБОЕВA Korrespondent.uz\n1365 19:33, 09.10.2020\n«ЙИЛ ТАНЛОВИ – 2020»: ЎзА анъанавий йил танловини эълон қилди\n973 14:12, 19.10.2020\nАндижонда ука фоҳиша опасини ўлдириб хонага кўмиб ташлади\n739 11:52, 13.10.2020\nҚирғизистоннинг собиқ президенти Алмазбек Атамбоев ҳибсга олинди\n667 17:03, 10.10.2020\nФранцияда дарсида Муҳаммад (с.а.в.) пайғамбарнинг карикатураларини намойиш этган ўқитувчи ўлдирилди. Макрон воқеа жойига етиб келди – ОАВ\n618 01:40, 17.10.2020\nЖэенбеков истеъфога чиқди\n492 13:09, 15.10.2020\nGoogle судга берилди – компания монопол мавқеини ноқонуний суиистеъмол қилганликда айбланмоқда\nҚорабоғдаги можаро туфайли Эрон ҳудудига яна снаряд келиб тушди. Бундан Эроннинг ғазаби чиқмоқда\nНавоийда бўшаб қолган депутатлик ўринларига сайловлар ўтказилди\nПневмонияда банка ва хантални қўлласа бўладими?\nҚашқадарёда 16 миллион сўмлик авиачипта пули истеъмолчиларга қайтарилди\nДТМ ҳарбий тавсиянома эга абитуриентлар натижаларини Давлат комиссиясига тақдим этганини маълум қилди\nАОКА журналист ва блогерларга мурожаат билан чиқди


90 йилларнинг машҳур хонандаси Моҳира Асадова 25 йиллик танаффусдан сўнг саҳнага қайтмоқда - Zamin.uz\n90 йиллар ўзбек санъатининг ёрқин намоёндаси, ўз даврининг энг хит тароналари ижрочиси Моҳира Асадова 25 йиллик танаффусдан кейин яна катта саҳнага қайтиши кутилмоқда. Бу ҳақда маданият вазирлиги ахборот хизмати хабар берди.\n«Кўплаб ижтимоий тармоқларда ҳамда сайтларда Моҳира Асадова ва унинг ижод фаолияти, шунингдек, лицензияси бўлишига қарамасдан унга бўлган турли хил ‘қаршиликлар’ ҳақида кўплаб фикрлар ва мулоҳазалар кўпаймоқда.\nМана шу масалаларга ойдинлик киритиш ҳамда ижобий ечим топиш мақсадида яқинда маданият вазири Озодбек Назарбеков Моҳира Асадова билан учрашди. Бўлиб ўтган самимий суҳбатда узоқ йиллардан буён жавобсиз қолган саволлар ўз жавобини топди.\nКўплаб республика ва халқаро кўрик-танловлар ғолиби бўлган Моҳира Асадова ҳозирги кунда бутун дунёда давом этаётган пандемия давридан кейин санъат саройларида жонли концерт бериши ҳамда ижод фаолиятини давом эттириши ва уни халққа намойиш этишида ҳеч қандай тўсқинликлар бўлмаслиги айтиб ўтилди», — дейилади хабарда. «Замин» янгиликларини «Вконтакти»да кузатиб боринг


Бедана тухуми ва унинг фойдали хусусиятлари\nтез пишадиган сабзавотли шарқ ошхонаси мевали қовурмоқ суюқ овқат байрам учун энди ўрганувчиларга парҳезли болалар учун муаллифлик ошхонаси ширин иссиқ таом оила учун оригинал фойдали нонушта духовка дармондори осон\nтоза ҳаво соч парвариши таом кийим парвариши саломатлик идиш шинам бувиларимиз маслаҳати овқатланиш маслаҳат кийим йиғиштириш дизайн тозалаш шинам тана парвариши кир ювиш дазмол тозалик ошхона\nЭркаклар учун энг фойдали маҳсулотлар ҳақида гап кеца, кўпчиликнинг кўз ўнгида биринчилардан бўлиб бедана тухуми гавдаланади. Бу бежиз эмас, албатта. Чунки бедана тухуми товуқ тухумига қараганда бир неча баробар кичик бўлса ҳам, унинг таркибидаги эркаклар саломатлиги учун фойдали бўлган моддалар, микро ва макро элементлар, витаминлар 3-4 марта зиёдроқ. Масалан, тухумдаги калий моддаси товуқ тухуминикига қараганда беш баробар кўпроқ. Темир моддаси эса 4,5, В1 ва В2 витаминлари 2,5 марта ошиқроқ. Шунингдек, унда А витамини, РР витамини (никотин кислотаси), фосфор, мис, кобалт ва аминокислоталар ҳам сезиларли даражада мўлроқ.\nВазни 8-14 грамм келувчи бедана тухуми таркибида микрофлора ривожланишига тўқсинлик қилувчи лизоцим амикислотаси мавжудлиги боис у тезда айнимайди. Уни хона ҳароратида 30, музлаткичда 60 кунгача бемалол сақлаш мумкин. Лизоцимнинг яна бир ижобий хусусияти шундаки, у бактерия ҳужайралари қобиғига шикаст етказа олиш қобилиятига эга бўлиб, турли саратон тўқималарига қарши самарали кураша олади.\nТовуқ тухумидан фарқли равишда, бедана тухими таркибидаги овомоксид оқсили ушбу маҳсулотга аллергияси мавжуд кишиларга ҳам тавсия этилади. Зеро, бедана тухумидан олинган овомоксид аллергияга қарши дори воситаларида қўлланилади.\nМаълумки, юрак қон-томир касалликлари эркакларнинг биринчи даражали “душмани” ҳисобланади. Бедана тухуми таркибида холестерин моддаси учрамайди, у қонни тозалаш, қон босимини меъёрлаштириш, гемоглабин миқдорини ошириш ҳамда организмдан радионуклидлар, қондаги зарарли моддаларни чиқариб юбора олади.\nЭркак киши ўз саломатлиги ҳақида қанчалик қайғурса, оила аъзолари, фарзандларининг жисмоний ҳолати тўғрисида ҳам шунчалик масъул саналади. Шуни унутмангки, ҳар куни икки дона бедана тухумини тановул қилиб ўсган бола тенгдошларига қараганда соғломроқ, кучлироқ бўлиб вояга етади. У ўз хотирасидан ҳам шикоят қилмайди, асаб тизими мустаҳкам бўлиб, кўзлари ҳам “чўққидаги бургут билан кўз уриштиради”. Шу билан бирга, улар организми меъёрда ривожланиб, камроқ касал бўлишади. Буни яхши билган японлар аллақачон мактабларда болалар овқатланиш рационига кунига иккитадан бедана тухуми киритишган.\nМунтазам равишда бедана тухумини истеъмол қилиб юрганлар юрак хасталиклари, қандли диабет, туберкулёз, бронхиал астма, жигар, ошқозон, буйраклар, қалқонсимон без, камқонлик, асаб тизими касалликларидан камроқ шикоят қилишади.\nЭнг муҳими, бедана тухуми эркакларнинг жинсий қувватини оширишда қўлланилади. Масалан, болгарлар ундан “Ёшлик” коктейлини тайёрлашади. Бунинг учун 100 мл газли сув, бир ош қошиқ лимон шарбати, бир ош қошиқ асал, 20 гр коняк ва 2 дона бедана тухуми идишга солиниб, яхшилаб аралаштирилади. Мазкур ичимлик жинсий қувватни ошириш мақсадида ҳар куни истеъмол қилинади.\nБедана тухумининг фойдаси фақатгина мунтазам истеъмол қилингандагина сезилади. Бунинг учун катталар кунига 3-5тадан, болалар эса 2-4 донадан (тана вазнига қараб) наҳорда, овқатланишдан камида 30 дақиқа аввал оч қоринга хомлигича ёки қайнатилган ҳолда истеъмол қилишлари лозим. Унинг ортидан илиқ сув ёки мева шарбати ичиш фойдали. Муолажалар эса 3-4 ой давом этади. Тартибга қатъий риоя қилган кишилар бедана тухумининг самарасини иккинчи ҳафтаданоқ сезишлари мумкин.\nТеглар: маслаҳат тана парвариши


Араб лигаси саммити якунига етаяпти\n26 май 2022, Тошкент вақти: 09:56\nЛивияда икки кундан буён давом этаётган Араб давлатлари саммити якунида анжуман иштирокчилари Исроилнинг Қуддус шарқида янги турар-жой биноларини қуриш режасига қарши ягона стратегия ишлаб чиқишга уринмоқдалар.\nЯқин Шарқ тинчлик жараёни Араб давлатлари лигаси етакчиларининг икки кунлик саммитининг диққат марказида бўлмоқда.\nСирте шаҳрида ўтказилаётган саммит доирасида журналистлар билан учрашган Фаластин ҳукумати расмийси Соҳиб Эрекатнинг айтишича, саммит иштирокчилари Исроилнинг Фаластинга қарши юритаётган сиёсатига қарши чора кўриш борасида ўз имкониятларини қайта кўриб чиқмоқдалар.\n- Исроилнинг бу каби ҳаракатларига тоқат қилиб бўлмайди. Комил ишонч билан айта оламанки, ҳозир Араб давлатлари ўз имкониятларини қайта кўриб чиқмоқдалар, деди Соҳиб Эрекат.\nЖорий ой бошида Исроил ҳукумати Қуддус шарқида яҳудийлар учун 1600 та янги хонадон қуриш режасини маъқуллади. Исроилнинг ушбу ҳаракати эса Яқин Шарқ тинчлик жараёнини қайта бошлаш борасида қилинаётган АҚШ уринишларини йўққа чиқарди.\nИсроил 1967 йилда Қуддус шарқини Иорданиядан тортиб олиб, ўз ҳудудига қўшиб олган. Халқаро ҳамжамият, ўз навбатида, Исроил ҳаракатларини кескин қоралаб, Қуддус шарқини Исроил ҳудуди деб тан олмаслигини билдирган.\n27 март куни саммитда чиқиш қилган Фаластин президенти Маҳмуд Аббос Исроил томони Фаластинга нисбатан юритаётган сиёсатини ўзгартирмас экан, АҚШ таклиф қилаётган норасмий сўзлашувларда иштирок этмаслигини билдирди.\nМаҳмуд Аббос Исроил Бош вазири Бенямин Нетаняҳу етакчилигидаги Исроил ҳукуматини Қуддусдаги вазиятни атайлаб чигаллаштиришга уринаётганликда айблади.\nБенямин Нетаняҳу эса фаластинликларни ўз позициясида қатъий турган ҳолда тинчлик жараёнига путур етказаётганликда айблади.\nАраб давлатлари лигаси Бош котиби Амр Мусса шанба куни қилган чиқишида Араб давлатлари тинчлик жараёнининг муваффақиятсизликка учраши мумкинлиги ва ушбу жараёнга муқобил ечим топишга шай туришлари лозимлигини таъкидлади.\n- Бизни олдинда нима кутаётганидан хабардор бўлишимиз ва барча имкониятларни ўрганиб чиқишимиз лозим. Тинчлик жараёнининг муваффақиятсизликка учраши мумкинлигига шай бўлмоғимиз лозим. Ишончим комилки, ёпиқ эшиклар ортида ўтказиладиган йиғинда сиз ушбу масалаларни муҳокама қиласизлар, деди Амр Мусса.\nСаммитда иштирок этган Туркия Бош вазири Ражаб Тоййиб Эрдўғон Исролнинг Фаластинга нисбатан тутган позициясини “тентаклик” дея атаб, Исроилни ўзини-ўзи яккалатиб қўйиши мумкинлиги хусусида огоҳлантирди.\nМазкур саммитда меҳмон сифатида иштирок этган БМТ Бош котиби Бан Ки Мун, ўз навбатида, Араб давлатларини Исроил ва Фаластин ўртасида норасмий сўзлашувлар ўтказишга оид АҚШ ташаббусини қўллаб-қувватлашга чақирди.\nАйни пайтда Араб давлатлари лигаси Бош котиби Амр Мусса Араб давлатлари лигасига аъзо 22 давлат етакчиларини Эрон билан унинг минтақада тобора ортиб бораётган таъсири ва можароли ядровий дастури юзасидан тўғридан тўғри мулоқот бошлашга чақирди.\nАмр Мусса, шунингдек, Эрон ва Туркия вакиллари иштирокида минтақавий ҳамкорлик форуми ўтказишни ҳам таклиф қилди.


НОМИНИ ТИЛГА ОЛИБ БЎЛМАЙДИ(ми?)\nОиланинг ёзилмаган қонунлари, ўзига хос нозик жиҳатларига бобою бувиларимиз қатъий риоя этишган. Масалан, эр-хотин бир-бирининг номини тилга олиб чақирмасди.\nБу қадимий анъана бугун қандай давом этяпти?\nМактабда раҳбар бўлиб ишлардим. Икки муаллим билан ўн йил бирга ўқиганмиз. Улардан бири ҳузуримга кириб:\n— Эртага у кишининг таваллуд кунлари, — деди.\nЮзимга табассум югурди.\n— «У киши»нинг? Таваллуд кунлари?\nЭри ҳам синфдошимиз — талашиб-тортишиб бир синфда ўқиганлар энди эр-хотин.\nУ мийиғида кулиб қўйди:\n— Нима қилай, у энди — эр, номини тилга олиш — ҳурматсизлик. Бошқа куни бир ёш ўқитувчи қўлида қоғоз билан кириб келди:\n— Келинингизнинг касаллик варақаси.\nУ ҳам синфдошига уйланган. Номини айтмади, «келинингиз» деди...\nҚишлоғимизда Мулла Сафар деган илмли мўйсафид бўларди. У билан бир жойдан томорқа олган бир танишим «Аёлининг исмини айтиб чақираркан», дея ундан кўнгли қолганини яширмади.\n— «Бону!» деса, бутун маҳалла эшитади. Ўзи мулла. Ҳаммага насиҳат қилиб юради.\n— Сиз аёлингизни нима деб чақирасиз? — сўрадим.\n— «Онаси!» дейман. Ёки «Ҳой, хотин!»\n— Домла ҳам «Хотин!» деб чақираркан-ку?\n— «Хотин» эмас, «Бону!» дейди. Бир неча марта эшитдим.\n— «Бону» дегани — аёл дегани-ку!\n— Наҳотки? — ҳаяжонланди танишим. — Мен бўлсам...\nУстоз ёзувчи Абдулла Қаҳҳор рафиқаси Кибриёхонимни «Қанисиз?» ёхуд «Ҳой, қанисиз!» деб чорлар экан. Ота-боболаримиз, бувию момоларимиз қисматдошнинг номини айтиб чақиришни андишасизлик, хонадон муқаддаслигига нисбатан ҳурматсизлик деб тушунган. Азбаройи тобеликданмас, ҳурмат юзасидан «хўжайин» дер эди аёл турмуш ўртоғини. Ғойибдан эса «у киши», «улар» деб эрнинг иззатини жойига қўяр, улуғларди. Эр аёлини биринчи қизининг, аёл эрини тўнғич ўғлининг номи билан чақирарди. «Чол» («чолим»), «кампир» («кампирим») дейишлар қўполроқ эшитилса-да, бундай муносабатларда ёлғиз жуфти ҳалолга аён бўлган оддий самимият билиниб турарди. Ҳозир-чи?\n— Бир куни аёлимнинг исмини айтиб чақиргандим, бувим афсусланаётгандек бошини қимирлатди, — деди бир ўртоғим. — Нима бўпти?! — дедим мен, — келинингиз ҳам исмимга «ака»ни қўшиб чақиради-ку? Бувим ерга қаради. Ерга қараганича тағин «эсиз» маъносида бошини сарак-сарак қилди: бири номини айтиб чақирса, бири «ака» дея...\n— Қанақасига сен унга «ака» бўлишинг мумкин? — деди бувим алам билан.\nМен бу ҳақда ҳеч ўйлаб кўрмаган эканман. Фикр юритиб кўрсам, бувим — ҳақ! Эр хотинига ака бўлолмайди. Шуларни ўйлаб, аёлим иккаламиз бувимдан узр сўрадик. Шундан бери бир-биримизга «отаси», «онаси» деб мурожаат қилишни канда қилмайдиган бўлдик.\n...Урф-одатимиз доирасидан чиқманг, дея насиҳат қилмоқчимасмиз, албатта. Миллий қадриятларимиз бўй кўрсатаётган пайтда хонадонларимизда ҳурмат ва улуғлаш маъносидаги «хоним», «бегим», «бегойим», «отаси», «онаси» каби дурдона сўзлар кўпроқ эшитилишини истардик, холос.\nБу сўзлар замирида одоб, иффат, самимият ётгандек. Яна оиладаги муқаддас ришталарга — аждодлар анъанасига юксак ҳурмат ҳам мужассамлашгандек.\n17:44, 06.12.2018 ✔24\n17:44, 06.12.2018 ✔28\nУч йиллик айрилиқдан сўнг\n19:00, 22.11.2018 ✔80\nЁш оила ажрашиш ҳақидаги аризасини қайтариб олди. Нега?\n✔ 24  17:44, 06.12.2018\n✔ 28  17:44, 06.12.2018\n✔ 80  19:00, 22.11.2018\n«Қизим бегона йигит билан гаплашяпти...»\nҚизим 17 ёшда. Яқинда телефонда бир йигит билан гаплашаётганини эшитиб қолдим. Кечаси ҳам билдирмай ўша йигит билан телефонда ёзишиб ўтиради. Танбеҳ берай десам, яна ўзига бирон нарса қилиб қўймасмикан, деб қўрқаман. Гапирмай десам, ҳар хил йигитларга алданиб қоладими, дейман. Шундай пайтда нима қилсам бўлади? Менга бу борада малакали мутахассиснинг маслаҳати керак.\nРозияхон, Қашқадарё вилояти\n✔ 62  18:59, 22.11.2018\n✔ 94  13:23, 16.11.2018


FT: Россия Путиннинг Трамп билан мулоқотидан кейиноқ Суриядаги амалиётларини давом эттира бошлади\n18:01 / 16.11.2016\nРоссия «Адмирал Кузнецов» авиаташувчисидаги самолётлар ва «Адмирал Григорович» фрегатидаги «Калибр» ракеталари орқали Суриядаги марраларга зарба бера бошлади. Бу Россия президенти Владимир Путин ва АҚШнинг янги сайланган президенти Дональд Трампнинг телефон орқали мулоқотидан кейиноқ рўй берди. Бу жиҳатга Financial Times нашри ўз эътиборини қаратган.\nНашрнинг қайд этишича, Кремл матбуот хизмати сиёсатчиларнинг мулоқотидан кейин хабар берганки, Путин ва Трамп суҳбат вақтида халқаро терроризм ва экстремизмга қарши кучларни бирлаштириш ҳамда Суриядаги сиёсий инқирозни бартараф этиш масаласи хусусида гаплашишган. Шу билан бирга Трамп маъмурияти бу мулоқот юзасидан ҳеч қандай изоҳ бермаган.\nFinancial Times нашри республикачилар номзоди сайловолди кампанияси даврида Путинни мақтагани ва уни кучли етакчи сифатида таърифлаганини эслатиб ўтган. Трамп Россиянинг Сурияга киришини маъқуллаганди.\nБу вақтда Россия Қуролли кучлари Сурияда террорчиларга қарши зарбалар беришни тиклади. Россия Мудофаа вазири Сергей Шойгу зарбалар нишони Идлиб ва Ҳомсдаги террорчилар экани ҳақида маълум қилган.\nПутин ва Трамп ўртасидаги телефон мулоқоти 14 ноябрь куни кечқурун амалга оширилганди.\nПутин Трамп Адмирал Кузнецов


Германия Ўзбекистонга тиббиётни ривожлантириш учун 120 млн евродан кўпроқ маблағ ажратади – mulkdor.com\nГермания Ўзбекистонга тиббиётни ривожлантириш учун 120 млн евродан кўпроқ маблағ ажратади\nMay 30 2019, 08:05 ДунёИнвестицияИқтисодИқтисодиёт хабарлариСиёсатТиббиётЎзбекистонХабарларЭълонлар\nГермания президенти Франк-Вальтер Штайнмайер Ўзбекистонга 2 кунлик ташрифи давомида Ўзбекистон ҳукуматини ислоҳотлар йўлини давом эттиришга чақирди. Бу ҳақда DW немис нашрига таяниб “Кун.уз” ёзмоқда. Штайнмайер Ўзбекистон президенти Шавкат Мирзиёев билан музокаралардан кейин Ўзбекистоннинг сиёсий, иқтисодий ва ижтимоий соҳалардаги ютуқлари ортидан “катта ҳурмат билан” кузатишини таъкидлаб ўтган.\n“Марказий Осиё республикаси раҳбарияти ислоҳотлар йўлини қатъий давом эттириши керак”, деб қўшимча қилган Германия президенти.\nШавкат Мирзиёев, ўз навбатида, “Ислоҳотлар ҳар доим ҳам сўзсиз қўллаб-қувватланмаслигини, бироқ орқага йўл йўқлигини” таъкидлаб ўтган.\nШу куниёқ икки давлат вакиллари ҳамкорликни кенгайтириш ҳақидаги келишувни имзолашган. Германиянинг иқтисодий ҳамкорлик ва ривожланиш масалалари вазирлиги кейинги 2 йил ичида бу мақсадларда 123,8 млн евро ажратишга ваъда берган.\nНашр маълумотларига кўра, ўзаро ҳамкорлик Ўзбекистонда соғлиқни сақлаш тизимини яхшилаш ва барқарор иқтисодий ривожланишни қамраб олади. Берлин ажратадиган маблағлар, жумладан, Ўзбекистон вилоятларидаги шифохоналарни модернизациялаш, тиббий персонал учун таълим дастурлари, силга қарши кураш ҳамда қишлоқ хўўжалигини мустаҳкамлаш учун йўналтирилади.\nАқшнинг россияга қарши янги санкциялари кучга ...\nВашингтонда душанба соат 00:00дан (Тошкент вақти билан 9:00)дан бошлаб Россияга қарши янги санкциялар тўплами кучга кирди. Фото:Цензор.НЕТ Давлат департаменти космик саноат ...\nДунёAugust 27 2018, 07:08\nДунёMay 31 2018, 06:05


Наврўз – Янги йил демақдир. Наврўз – янги меҳнат кунининг бошланиш байрамидир. Наврўз куни далаларда, боғларда қизғин иш бошланган. Халқимиз бир-бирларини қутлаганлар.\nНаврўз меҳр-оқибат айёмидир. Ҳамма бир-бирига яхши тилаклар тилайди, дўстлик ришталарини боғлайди.\nНаврўзнинг тарихи, анъана ва удумлари, унинг турли мамлакатларда қандай нишонланиши ҳамда жонажон Ўзбекистонимизда байрамни кутиб олиш ва нишонлаш билан боғлиқ урф-одат, анъана ва қадриятларимизнинг моҳияти ва аҳамияти ҳақидаги маълумотлар АКМ ходимлари томонидан ўтказилган тадбирларда кенг ёритилди. «Наврўз - миллий қадриятимиз», «С праздником весны», «Ассалом Наврўз» номли кўргазмалар, “Всенародный праздник - Навруз», Наврўз –умрбоқий байрам» каби мавзуларида обзор, давра суҳбатлари шулар жумласидандир.\nХорижий тилларга қизиқувчилар” клуби томонидан «Navruz – Holiday of Spring» (Наврўз – баҳор байрами) номли тадбир ўтказилди. Тадбирда хорижий адабиётлар залининг 50 нафар доимий китобхонлари, инглиз, немис, корейс тиллари мунозара клублари қатнашчилари иштирок этдилар. Клуб қатнашчилари инглиз, немис, корейс тилларида Наврўз тарихи ҳақида сўзлаб бердилар, шеърлар ўқидилар ва қўшиқлар куйладилар, кроссворд ечиб, топишмоқлар топдилар. Тадбирнинг барча бўлимлари Наврўз байрамини нишонлашга бағишланди.\nМаънавият ва маърифат секторида доимий китобхонлар учун “Наврўз – умуммиллий байрам” мавзусида суҳбат ўтказилди. Сектор мудири Наврўз тарихи, анъана ва удумлари, Наврўзни бошқа мамлакатларда қандай нишонланиши ҳақида маълумот берди. Наврўз таомлари ҳақида сўз борар экан, айниқса, Сумалакнинг эзгулик, сиҳат-саломатлик рамзи сифатида улуғланиши, келиб чиқиш тарихи турлича ифодаланиши, сумалак сайли қадимдан ўзаро аҳиллик ҳиссиётини тарбиялаб келганлиги, уни тайёрлашда ҳар бир вилоятнинг ўзига хос услуби ҳақида гапириб ўтди.\nТадбир учун “Наврўз - миллий қадриятимиз” мавзусида кўргазма ташкил этилиб, унда тақдим этилган нашрлар обзори берилди.


Жомбойда газ таъминоти идораси фалокат юз беришини кутдими? - zarnews.uz\nЖомбойда газ таъминоти идораси фалокат юз беришини кутдими?\nУшбу ҳолатни газетага чоп этишдан кўра, зудлик билан "Узтрансгаз" газ тарқатиш бўйича вилоят филиалига қўнғироқ қилиб, муаммони бартараф этиш лозим деган қарорга келдик. Филиал ходимлари аниқ манзил, истеъмолчининг телефон рақамларигача ёзиб олишди. Муаммо ўша куниёқ ҳал этилади деб ўйлагандик. Аммо…\nОрадан ўн кунча ўтиб, матбуотда бошқа бир шаҳарда носоз газ баллони билан боғлиқ фожиани ўқиб, Жомбойдаги ҳолатдан яна бир хабардор бўлишни истадик. Афсуски, истеъмолчи ҳали ҳам носоз газ баллонидан фойдаланаётган экан. Бундан шундай хулосага келиш мумкин. Газ таъминоти бўйича вилоят филиали ҳам, туман участкаси ҳам токи бирор фожиа бўлиб, бир-икки инсон қаттиқ жабр кўрмагунча қимирламас экан.\nЯқинда хизмат сафари билан Паст Дарғомга борганимизда аҳоли билан суҳбатлашарканмиз, энг аввало, носоз газ баллонлари масаласига қизиқдик. Ҳартугул Паст Дарғомда бу масалага эътибор бор экан. Бирор хонадонда носоз газ баллони бўлса, мутахассислар уни бошқасига алмаштиришаркан. Аммо туманда суюлтирилган газ бўйича бошқа муаммолар бор - аҳолига маиший газ баллонлари етказиш икки ойгача чўзилиб кетмоқда.\nГулистон маҳалласида бўлганимизда худди шу масалада шикоят қилишди. Яна бир жиддий муаммо - маҳалладаги бир неча фуқаро маиший газ баллони учун газ таъминот идорасига ариза ёзганига икки йил бўлган. Аммо ҳали-ҳамон баллон олгани йўқ.\n- Табиий газ, ўтин бўлмаган жойда тирикчилик қандай ўтишини тасаввур қилиб кўринг, - дейди Гулистон маҳалласида яшовчи М.Исмоилова. - Биз ахир, икки йилдан бери газ баллонимизни кутамиз. Ўша вақтда бунинг учун тўлов ҳам қилганмиз. Энди билсак, тўловимиз расман қабул қилинмаган экан…\nМаҳаллага ҳудуд бўйича газ таъминот идораси 3-сон участка ходимларини таклиф қилдик. Мутахассислар истеъмолчилардан аризаларни "Гўзалкенттумангаз" идораси қабул қилгани, айни вақтда ушбу ташкилот ёпилиб, барча ҳужжатлар 3-сон газ тарқатиш участкасига ўтганини маълум қилишди. Аммо ҳужжатлар орасидан бизга мурожаат қилган фуқаронинг аризаси топилмади. М.Исмоилованинг икки йил олдин ариза ёзгани бўйича бирдан бир асос - газ баллони учун тўлов қоғози. Ачинарли ҳолат шундаки, ўша вақтда истеъмолчига на квитанция ва на бошқа ҳужжат тақдим этилган. Фиғони фалаккка чиққан Исмоилова фақат битта гапни такрорлайди: "Пулни Азиза деган ходим олганди". Мазкур ҳолатни тасодифга йўйишимиз мумкин эди. Аммо биргина шу маҳалланинг ўзида ўша ходимга икки йил олдин ариза ва маблағ топширганлар оз эмас экан. Хўжасизлик, бошбошдоқлик ҳукм сурган идорада ўз вақтида қанча фуқаро алданган, қанча маблағ кирим қилинмаган, ҳисобига етиш қийин. Энг ёмони, аҳолининг кўр-кўрона, ҳеч қандай қоғозларсиз тўловни амалга ошириб, йиллар давомида газ баллонини кутиб келаётганида.\nМаҳалла фуқароларининг мурожаатлари шу куни 3-сон участка ходимлари томонидан ёзиб олинди. Тез орада маиший газ баллони етказиладиган бўлди. Фақат улар энди яна бир бор тўлов қилишларига тўғри келади.\nАйтиш керакки, маиший газ баллони етишмаслиги, суюлтирилган газ етказишдаги муаммолар фақат Паст Дарғомда эмас. Бундан олдин Пахтачи, Тойлоқ ва яна бир қатор туманларда ҳам шу муаммо бўйича мурожаатлар бўлди. "Ўзтрансгаз" газ тарқатиш бўйича вилоят филиали суюлтирилган газ тарқатиш бўлими ходимларидан масалага ойдинлик киритишни сўрадик.\nМаълум бўлишича, июнь ойида суюлтирилган газ етказувчи корхоналардан бирида йирик таъмирлаш ишлари амалга оширилган, бу эса қатор ҳудудларга суюлтирилган газ етказишнинг кечикишига сабаб бўлган. Ҳозир эса таъмирлаш ишлари тугаб, яна аввалгидек тарқатиш йўлга қўйилган.\nШуни ҳам таъкидлаш лозимки, аслида бир неча йилдан буён маиший газ баллонига ариза ёзиб, вақтида ололмаслик ҳамда суюлтирилган газ етказиш муддатларининг ўтиб кетиш ҳолатлари учраб туради. Буни мутахассислар газ таъминот идоралари транспорт воситаларининг етишмаслиги ҳамда маиший газ баллонлари сонининг озлиги билан изоҳлашади. Айни пайтда вилоятда салкам 400 минг хонадон маиший газ баллонидан фойдаланади. Уларга хизмат кўрсатувчи техникалар эса 70 та! Ўтган йили 55 та эди. Газ тарқатиш бўйича вилоят филиали маълумотларига кўра, йил охиригача яна 10 та транспорт олинади. Бу ҳам муаммони бироз енгиллатиши мумкин, аммо бутунлай бартараф этолмайди. Худди шундай маиший газ баллонларига эҳтиёж ҳали бутунлай қондирилган эмас. Йил охиригача аҳолига салкам 15 мингта газ баллони етказиш режалаштирилгани қувонарли. Агар режа амалга ошса, албатта.\nАна шу муаммолар оқибатида бугун аҳолига ўз вақтида суюлтирилган газ етказиб берилмаяпти. Жорий йил 1 августдан эътиборан бир килограмм суюлтирилган газ нархи 800 сўм этиб белгиланди. Аҳоли эса вақтида етказилмаган суюлтирилган газни автомобилларга ёқилғи қуйиш шохобчаларидан сотиб олишга мажбур бўлмоқда. Кейинги вақтларда пропан нархи автомобилларга ёқилғи қуйиш шохобчаларида 3500-3700 сўмга чиқиб кетди. Аҳоли маиший газ баллонларини ана шу нархларга тўлдираётгани ҳам оғир, ҳам аламли. Мутасаддиларнинг бунга ечим топишларига умид қиламиз.\n"Газ заправка"ларида хавфсизлик талабларига амал қилиняптими?\nГаз нархи январдан бошлаб пасайди. Уни оширган тадбиркорлар назоратга олинади


Танловнинг Қорақалпоғистон Республикаси босқичида таъкидланганидек, фарзандларимизнинг бўш вақтини мазмунли ташкил этиш, улар қалби ва онгида мафкуравий иммунитетни кучайтиришга йўналтирилган маънавий-маърифий ишлар самарадорлигини янада ошириш, маҳалла институтини ривожлантириш бўйича олиб борилаётган ислоҳотлардан хабардорлик даражасини юксалтириш, бу борадаги илғор тажрибаларни кенг оммалаштиришда маҳалланинг ўрни ҳамда аҳамияти тобора ортмоқда. Пировардида ёшларимиз муносиб авлод бўлиб камолга етаяпти. Бу кўрикда қатнашган 15 та фуқаролар йиғини жамоалари аъзоларининг билимдонлиги ва зукколиги мисолида ҳам яққол намоён бўлди.\nУч шарт якунига кўра, Нукус туманидаги “Крантау” овул фуқаролар йиғинининг “Юрт келажаги” жамоаси ғолибликни қўлга киритди.\n— Ушбу нуфузли танловда муваффақият қозонганимиздан мамнунмиз, — дейди ғолиб жамоа сардори Бибихоним Дўстмуродова. — Тайёргарлик жараёнида маҳалла институтини янада ривожлантиришга қаратилган кенг кўламли ислоҳотлар ва соҳа қонунчилигининг мазмун-моҳияти ҳамда ўзимиз истиқомат қилаётган овул фуқаролар йиғинининг тарихи билан атрофлича танишиб чиқдик. Танлов жараёнида эса намунали -фуқаролар йиғинларининг илғор иш тажрибаси билан ўртоқлашдик, янги дўстлар орттирдик. Умуман, бу тадбир унутилмас таассуротларга бой бўлди.\nАндижон вилояти босқичида сўз олганлар мамлакатимизда ёшларнинг тарбиясига, мафкуравий иммунитетини кучайтиришга бўлган эътибор ҳар доимгидан юксак даражада эканлигини қайд этишди. Пировардида эса улар эришаётган муваффақиятлар кўлами тобора кенгайиб бораяпти. Биргина вилоятнинг ёш спортчилари ўтган йилда 1500 дан ортиқ медалларга сазовор бўлгани бунинг амалий самарасидир.\n— Кўрик-танловнинг саралаш босқичларида 843 та маҳалла қатнашди, — дейди “Маҳалла” хайрия жамоат фонди вилоят бўлими раиси Қодиржон Ризаев. — Жамоалар таркибида иштирок этган уч ярим минг нафарга яқин ёшлар соҳага оид меъёрий ҳужжатлар хусусидаги билимларини намойиш этди. Шу билан бирга, маҳаллалардаги илғор тажрибалар хусусида фикр юритдилар. Ёшларнинг буюк тарихимиз ҳамда аждодларимизга бўлган юксак ҳурмат ва эътибори, она-Ватанимиз ҳамда истиқлол ғояларига садоқати ҳаммада катта таассурот қолдирди.\n17 та жамоа вакиллари баҳс олиб борган танловнинг вилоят босқичи якунида Булоқбоши туманининг “Юксалиш” маҳалла фуқаролар йиғини жамоаси ғолибликка муносиб, деб топилди.\nСамарқанд вилояти босқичи ҳунармандчилик маҳсулотлари намойиши билан бошланди.\n— Маҳалладек ноёб тузилма аҳамияти, унинг мақсад ва вазифаларини ёшларга етказиш, фарзандларимизни ҳар жиҳатдан баркамол қилиб тарбиялаш мақсадида уюштирилган мазкур танлов мазмун жиҳатидан йилдан-йилга бойиб бормоқда, — дейди “Маҳалла” хайрия жамоат фонди вилоят бўлими мутахассиси Фароғат Шокирова. — Бу йил унинг шаҳар, туман босқичларида 650 га яқин ёшлар иштирок этди. Танловда маҳаллалар тарихи, унинг ўзига хос жиҳатлари ҳақида маълумот берилгани ҳамма учун фойдали бўлди, деб ўйлайман.\n16 та фуқаролар йиғини жамоалари учта шарт асосида баҳс олиб борди. Аввало, иштирокчилар ўзлари истиқомат қилаётган маҳалла тарихи, ҳудуддаги муҳит хусусида иншо ёзди. Шу билан бирга, махсус лавҳа тайёрлаб, маҳалла билан боғлиқ саволларга жавоб бердилар.\n— Маҳалламиз тарихи тўғрисида етарлича маълумотга эга эмасдик, — дейди Нарпай туманидаги “Кўкота” маҳалла фуқаролар йиғини жамоаси сардори Наврўз Салоҳиддинов. — Мазкур танловга тайёргарлик жараёнида кекса отахон-онахонлар билан суҳбатлашдик, маҳалламиз ҳақида нафақат ҳудудимиз, балки бошқа қишлоқ одамларидан ҳам маълумот тўпладик. Яқинда таъмирдан чиқарилган Кўкота зиёратгоҳи ҳақидаги билимларимизни янада мустаҳкамлаб олдик.\nТанлов ҳайъати хулосасига биноан, Булунғур туманидаги “Каптархона” маҳалла фуқаролар йиғинининг “Кабутар” жамоаси ғолиб бўлди.\nХоразм вилояти босқичида 12 та фуқаролар йиғини жамоалари ғолиблик учун кураш олиб борди.\nБиринчи шартда иштирокчилар ўз маҳалласи, ёшларнинг баркамол бўлиб вояга етишида маҳалланинг ўрни ҳақида ижодий ёндашган ҳолда тақдимотлар ўтказди. Иккинчи шарт маҳалла фаолияти, “Оила — маҳалла — таълим муассасаси” ҳамкорлиги механизмини кучайтириш, соҳага доир меъёрий-ҳуқуқий ҳужжатлар ҳамда маънавиятга оид савол-жавоблар тарзида ўтказилди. Сўнгги шартда иштирокчилар “Маҳалла — менинг тақдиримда” мавзуида иншо ёзди.\nЯкунда Хонқа туманидаги “Амударё” маҳалла фуқаролар йиғинининг “Жайҳун” жамоаси биринчи ўринга муносиб кўрилди.\n— Маҳалламизда ёшлар билан ишлаш намунали йўлга қўйилган, — дейди Боғот туманидаги “Нурли маскан” қишлоқ фуқаролар йиғини маслаҳатчиси Анажон Қиличева. — Хусусан, кўрик-танловга тайёргарлик чоғида ёшларимиз билан кўп ишладик. Шу саъй-ҳаракатларимиз бесамар кетмади, улар иккинчи ўринни эгаллади. Бундан, албатта, мамнунмиз. Айни чоғда ёшлар билан ишлаш борасидаги илғор иш тажрибаларини ўргандик. Фарғона вилоятида бўлиб ўтган кўрик-танловда 19 жамоа қатнашди.\n— Бугунги танлов иқтидорли тенгдошларимиз билан танишиш, ўзаро билимларимизни янада мустаҳкамлашда муҳим аҳамият касб этди, — дейди иштирокчи Зафарбек Қаюмов. — У бизни “Кеча ким эдигу бугун ким бўлдик?!”, “Эртага ким бўлишимиз, қандай янги марраларни эгаллашимиз керак?” деган ҳаётий саволларни олдимизга қўйган ҳолда, келажакка нисбатан дахлдорлик туйғуси билан яшашга ундайди.\nБарча шарт бўйича юқори баҳо олган Фарғона шаҳридаги “Оқариқ” маҳалла фуқаролар йиғинининг “Юртпарвар” жамоаси биринчи ўринни қўлга киритди.\nМазкур рукндаги бошқа мақолалар: « Ҳаракатлар стратегияси — барқарор тараққиётга эришишнинг муҳим асоси\tАҳоли турмуш даражасини юксалтириш масъулияти »


Болливуд монополисти — Каран Жоҳар «синдирмоқчи» бўлган ҳинд юлдузлари - Daryo\n14:22, 08.09.2020 46731\nПродюсер, режиссёр Каран Жоҳар номи ҳинд киносевар мухлисларига яхши маълум. Эсда қоларли фильмларни суратга оладиган, янги истеъдодларни кашф қилувчи инсон сифатида таъриф берилишига қарамай, у фаолияти давомида шахсий қарашлари ёки таниш-билишчилик сабаб кино оламида ўз ўрнини топмоқчи бўлган ёш актёр ва актрисаларни йўлига ғов бўлган.\nМашҳур болливудлик журналист Раджив Масанднинг ток-шоусида Каран Жоҳар, бугунги кунда ҳинд киносаноатида энг муваффақиятли актрисалардан бири ҳисобланган Анушка Шарманинг карьерасига саботаж қилмоқчи бўлганини очиқчасига тан олган. Каран, 2008 йилда суратга олинган «Тангри яратган жуфтлик» фильмидаги бош қаҳрамонни Анушка гавдалантиришига қарши бўлган. Режиссёр Адитя Чопра актриса суратини кўрсатганида у бош тортган. Анушканинг ташқи кўриниши ёқмагани сабаб Адитянинг қароридан норози бўлган. Ҳатто фильмни иккиланиб томоша қилган. Кейинроқ актриса машҳурликка эришганидан сўнг эса ўзининг «Ошиқ қалблар» фильмига таклиф қилган.\nАйни вақтда ёш томошабинлар учун севимли ва ижросидаги фильмлар хит бўлган Аюшман, ўз меҳнати билан кино оламида ўрнини топган истеъдод эгаларидан ҳисобланади. Актёр ҳақидаги китобда ёзилишича, бир вақтлар у ҳам Карандан иш сўраган, бунга жавобан Жоҳар продюсерлик уйининг телефон рақамини берган. Актёр телефон қилганида эса жавобан, очиқчасига компания фақат юлдузлар билан ишлаши ва Аюшман уларга тўғри келмаслиги маълум қилинган.\nНафақат Болливуд, балки Голливудда ҳам суратга тушишга муваффақ бўлган Приянка энг талабгир актрисалардан саналади. Аммо у ҳам бир вақтлар Каран томонидан четга сурилган. «Дон» фильмининг иккинчи қисми лойиҳаси устида ишланаётган бир вақтда Шохруҳ Хон ва Приянка ўртасидаги муносабатлар ҳақида миш-миш тарқалган. Болливуд қиролининг рафиқаси Гаури, киносаноатдаги дўстлари, хусусан, Каранни ишга солиб, Чопра хонимни Болливуддан сиқиб чиқармоқчи бўлган. Ушбу уриниш самарасиз, аммо Приянка учун ижобий бўлган. Голливудда ўзини синаб кўринишга қарор қилган актриса Америкада турмуш ўртоғи Ник Жонас билан танишган.\nМарҳум Сушант ҳам киносаноатда ўрнини топиши осон бўлмаган. Қолаверса у ҳам ижодининг бошида Каран Жоҳарнинг тўсқинлигига учраган. У бир вақтлар Каран билан тортишиб қолган ва шундан кейин бир қанча йирик продюсерлар у билан ишлашдан бош тортган. Бир қанча лойиҳалардан қуруқ қолгани актёрнинг ўз жонига қасд қилганининг сабабларидан бири бўлса ажаб эмас.\nКангана чўрткесар, лаганбардорлик қила олмайдиган, тўғрисўз ижодкор сифатида яхши маълум. У Каран Жоҳарни таниш-билишчиликда очиқчасига айблаган, Каран бунга жавобан актрисанинг имижига путур етиши учун қўлидан келадиган ҳамма нарсани қилган. Фильмларидан биронта ҳам роль бермагани учун Кангананинг аччиқланаётганини маълум қилган. Ранаут уч карра миллий киномукофотни қўлга киритган ва ҳозирда режиссёр ва продюсер сифатида ҳам фаолият олиб боради.\n13:14 Бугун 326\n13:10 Бугун 547\n12:48 Бугун 4877\n10:37, 28.11.2020 95065\n10:23, 29.11.2020 75212


Хитойнинг Wanda компанияси Лондонда 600 млн долларга ер майдони сотиб олди\n09:24 / 25.06.2017 4058\nХитойнинг Dalian Wanda Group конгломерати Лондондаги Nine Elms майдонини 600 млн долларга сотиб олди. Бу Британиядаги кўчмас мулкка киритилган энг катта миқдордаги инвестиция бўлди, деб хабар бермоқда China Economic Net нашри.\nХитой компанияси 4,05 гектарлик ер майдонида баландлиги 32 қаватдан 54 қаватгача бўладиган 3 та бино қурмоқчи. Бу бинолардаги апартаментларнинг умумий сони 1821 тани ташкил қилади.\nWanda Лондондаги кўчмас мулкка биринчи йирик инвестицияни 2013 йилда киритган, унинг миқдори 114 млн долларни ташкил қилган. Компания Буюк Британия пойтахтидан 437 та апартаментли иккита баланд бино қуриш учун ҳам ер майдони сотиб олган.\nDalian Wanda Group’нинг фаолияти доирасига қурилишдан ташқари, сайёҳлик бизнеси, молиявий хизматлар, медиа ва интернет-технологиялар киради.\nХитой учун мўлжалланган С-400 ракеталари йўқ қилинди\nХитойда биринчи космик электростанция қурилиши бошланди


07-03-2015 | 22:39\nZAMIN.UZ / Авто / 07 Март 2015 года727\nЯпониянинг Mazda компанияси ўзининг янги авлоддаги MX-5 родстерини серияли тарзда ишлаб чиқаришни бошлади. Бу моделдаги илк автомобиллар Хиросимадаги компаниянинг конвейеридан чиқарила бошланди, деб хабар берди компания матбуот хизмати.Родстер аввал Японияда сотувга чиқарилади. Автомобилга 20 мартдан бошлаб буюртма бериш мумкин бўлади, биринчи мижозлар машинани июнь ойида олишади. Сўнгра MX-5 бошқа давлатларда ҳам сотила бошланади.Mazda MX-5 икки хил – 1,5 ва 2,0 литр ҳажмли, бензинда ишловчи моторлар билан жиҳозланади. Бу моторларнинг қуввати мос равишда 131 (150 Нм) ва 157 (200 Нм) от кучини ташкил қилади. Узатиш қутиси олти босқичли “механика” ёки шундай диапазондаги “автомат” кўринишида ишланади. Компания, шунингдек, родстернинг турбирланган моторли модификациясини ҳам чиқаришни режалаштирмоқда.Mazda MX-5 автомобилининг илк тақдимоти ушбу модель яратилганининг 25 йиллик юбилейи муносабати билан 2014 йилнинг сентябрида ўтказилган эди. Родстер янги енгил платформа негизида қурилган бўлиб, у туфайли моделнинг оғирлиги 1 тоннадан бироз кўпроқни ташкил қилган. MX-5 родстерининг аввалги авлоди каби, бу моделда ҳам ўқлар бўйича юкланишни 50:50 нисбатда идеал тарзда тақсимлашга эришилган.Манба: www.kun.uz


кредит - xabar.uz\nУ Гулистон шаҳрида кредит маблағларини талон-торож қилганди.\nСуд уни хонадондан чиқариб юбориш учун қарор чиқарган.\n2020 йилнинг 21 ноябрь куни риштонлик фуқаро Ҳ.Ж. М.Д. исмли аёлнинг ишончига кириб, алдаб, унинг номига А.Темур кўчасида жойлашган кредит дўконидан жами нархи 6.860.000 сўмлик бир дона «Asus» русумли ноутбукни олган.\nЕр ҳайдаш, экиш, экинларга ишлов бериш, ҳосилни йиғиб-териб олиш ишлари қанчалик техника билан қамраб олинган бўлса, машақққат ҳам шунчалик кам бўлади.


23 январ 2022, Тошкент вақти: 23:15\nЎт ўчириш машинаси (иллюстратив сурат)\nТошкентнинг Сергели туманида жойлашган “Узмилл” МЧЖ ҳудудидаги ишчилар ётоқхонасида 29 ноябрь тонгида газ портлаши натижасида ёнғин содир бўлган.\nФавқулодда вазиятлар вазирлиги ҳодиса тонгги соат 5 атрофида содир бўлгани, воқеа жойига тўртта ёнғин-қутқарув экипажи соат 05:08 да етиб боргани, ёнғин соат 05:29 да қуршаб олингани ва соат 05:43 да батамом ўчирилгани ҳақида маълумот тарқатди.\nФВВ қайдича, воқеа жойида 43 нафар ишчи бўлган, ёнғин оқибатида улардан 18 нафари ҳар хил турдаги куйиш тан жароҳати билан Республика шошилинч тиббий ёрдам илмий марказига жойлаштирилган. Айни пайтда портлаш ва ёнғин оқибатида ҳалок бўлганлар йўқлиги айтилмоқда.\nССВ маълумотига кўра, ёнғиндан жабрланган 18 эркакнинг саломатлиги жиддий назоратга олинган, уларнинг 10 нафари реанимация бўлимида даво муложаларини олмоқда.\nҲодиса тафсилотларини ўрганиш учун Тошкент шаҳар прокурорининг биринчи ўринбосари раҳбарлигида Тошкент шаҳар ФВБ, ИИБ, ССБ, Ҳудудгаз таъминоти раҳбарларидан иборат тезкор тергов гуруҳи ташкил этилган.\nГаз портлашига қувурларнинг носозлиги оқибатида хонага газ тўпланиши сабаб бўлгани тахмин қилинмоқда.\nСолихон Ортиқхўжаев билан меҳнат шартномаси 20 январь куни Меҳнат кодексининг 100-моддаси асосида бекор қилинган.\nЎзбекистон мусулмонлар идораси халқ орасида “Солихон домла” номи билан танилган Тошкент вилояти Зангиота тумани “Фатҳ” жоме масжиди имом ноиби Солихон Ортиқхўжаев ишдан олинганини 22 январь куни расман тасдиқлади.\nБу борадаги билдирувда таъкидланишича, Солихон Ортиқхўжаев билан меҳнат шартномаси 20 январь куни Меҳнат кодексининг 100-моддаси асосида бекор қилинган.\nЎзбекистон мусулмонлар идораси Солихон Ортиқхўжаев “аксарият вақтини турли ҳудудларда истиқомат қилувчи мухлислари таклиф этган тўй-маросимларга сарфлаб, иккинчи томондан, яшаш манзили узоқда эканини сабаб қилиб, бириктирилган масжидда тўлақонли ишламагани”ни билдирган.\nБундан ташқари у “Ўзбекистон мусулмонлари идораси ички меҳнат тартиби, буйруқлари, шунингдек, имом-хатиб ва имом ноибларнинг одоб-ахлоқ қоидалари ва меҳнат мажбуриятларида ахборот тарқатиш, маъруза қилиш масалаларида юқорида қайд этилган талабларга риоя эта олмади”.\nЖамоатчилик орасида Солихон Ортиқхўжаевнинг интернет тармоқларидаги кескин чиқишлари, айниқса, Хоразм вилоятида истиқомат қилувчиларни камситгани эътирозларга сабаб бўлган эди.\nЎзбекистон 2021 йилда 182 давлат билан савдо-сотиқ қилди. Мамлакатнинг савдо айланмаси 42 миллиард 100 миллион доллар бўлди.\nДавлат статистика қўмитасининг маълум қилишича, савдо айланмасининг 25,5 миллиард долларини импорт ва 16,6 миллиард долларини экспорт ташкил қилди.\nТашқи савдо балансининг 7,5 миллиард доллари Россия ҳиссасига тўғри келмоқда. Бу билан Россия сўнгги уч йилдан бери Ўзбекистоннинг энг йирик ҳамкори бўлган Хитойни ортда қолдириб, биринчи ўринга чиқди.\nХитой 7,4 миллиард долларлик улуш билан иккинчи, Қозоғистон 3,9 миллиард доллар билан учинчи, Туркия 3,4 миллиард доллар билан тўртинчи ва Жанубий Корея 1,9 миллиард доллар билан бешинчи ўринни эгаллади.\nЎзбекистон ташқи савдосининг 55 фоизи мазкур 5 мамлакат ҳиссасига тўғри келади. Ўзбекистон билан тиғиз савдо-сотиқ қилувчи давлатлар ўнлигидан Қирғизистон, Туркманистон, Германия, Украина ва Афғонистон жой олди.\nОлтин Ўзбекистон экспортида муҳим даромад манбаи бўлиб қолмоқда.\nЎзбекистон 2021 йилда хориж давлатларига 4 миллиард 100 миллион долларлик олтин сотди. Бу ҳақда Давлат статистика қўмитаси ҳисоботида билдирилди.\nЎтган йили сотилган олтин миқдори бундан аввалги йилларга қараганда анча оз бўлди. Жумладан, 2020 йилда 5,8 миллиард долларлик, 2019 йилда эса 4,9 миллиард долларлик олтин сотилган эди.\nСотилган олтин ҳажми ўтган йилларга нисбатан оз бўлганига қарамай, мазкур маҳсулот Ўзбекистон экспортида муҳим даромад манбаи бўлиб қолмоқда.\nМасалан, 2021 йилда Ўзбекистон хорижга 16,6 миллиард долларлик эскпорт қилган. Унинг 4,3 миллиард доллари саноат товарлари, 4,1 миллиард доллари олтин, 2 миллиард доллари хизматлар, 1,3 миллиард доллари озиқ-овқат маҳсулотлари ва тирик ҳайвонлардир.\nЎзбекистонда коронавирусга чалинганлар сони кундан кунга кўпайиб бормоқда. Соғлиқни сақлаш вазирлигининг билдиришича, 22 январь куни 1480 кишида вирус аниқланди.\nБу 21 январдаги кўрсаткичдан деярли юз кишига кўпдир.\n22 январь ҳолатига кўра, Ўзбекистонда коронавирус инфекцияси қайд этилганлар сони 213767 нафарни ташкил этмоқда.\nЯнги касалланиш ҳолатлари бўйича биринчи учликда Тошкент шаҳри (598 киши), Тошкент вилояти (192 киши) ва Фарғона вилояти (182 киши) бормоқда.\nКасалликдан соғайганлар жами 203275 нафарга етди ва соғайиш кўрсаткичи 95 фоизни ташкил этмоқда.\nШунингдек, коронавирусга чалинган 4 нафар бемор вафот этди. Бу билан касалликдан вафот этганлар сони 1540 нафарга етди. Қолаверса, 22 январь куни 296 нафар кишида пневмония аниқланди.\nuzbekistan - schools reopen amid pandemic\nНаманганда математика фани бўйича мамлакат миқёсида ўтказилган олимпиадада ғолиб бўлган ўқувчи унга берилган ноутбукни ўқитувчилар тортиб олганини айтиб чиқди.\nНаманган вилояти Норин туманидаги 1-мактаб ўқувчиси Муроджон Эргашалиев видемурожаатида даъво қилишича, ноутбукни мактаб ўқитувчилари ‘бу мукофот сеники эмас, чунки сени номингдан биз ишлаганмиз, биз меҳнат қилганмиз’" дея олиб қўйган.\nЎқувчининг бу ҳақдаги видеомурожаати тармоқларда тарқалгач ўқувчига ноутбук шу куни берилган.\nМактаб раҳбариятига кўра, ўқувчи тушунмасдан ижтимоий тармоқлар орқали видео мурожаат қилган.\nМактаб маъмуриятининг иддао қилишича, ноутбук 24 январь кунги эрталабки сафланишда барча ўқувчилар орасида тантали равишда топширилиши режалаштирилган бўлган.\nЎқувчига Халқ таълими вазирлиги томонидан замонавий ноутбук ҳамда Фахрий ёрлиқ 22 январь куни ота-онаси ва тегишли мутасадди ташкилотлар раҳбарлари иштирокида топширилган.\nАввалроқ Нуробод туманининг 41-умумтаълим мактабининг 8-синф ўқувчиси Сардор Сатторов "Бир миллион ўзбек дастурчилари" лойиҳасининг вилоят босқичида 1-ўринни олишига қарамай, унга 3-даражали диплом ҳамда ишлатилган, эски ноутбук совға қилинган ҳақида Озодлик хабар берганди.\n360p | 21,3MB\n480p | 37,5MB\n720p | 75,3MB\n1080p | 115,1MB\nНуробод тумани ҳокимининг фармойиши билан мазкур ҳолатда масъулиятсизликка йўл қўйган ҳоким ўринбосарига ҳафсан берилди, кейинроқ ишдан бўшатилди.\nЎқувчига берилган эски ноутбук янгисига алмаштириб берилди.\nАнтикоррупция агентлиги “Sevimli” атрофидаги манфаатлар тўқнашувини ўрганмоқда\nКинематография агентлиги матбуот котиби Нозим Сафари Sevimli телеканалида намойиш этилган "Сабрия" ва "Дайди қизнинг дафтари" сериаллари агентлик буюртмаси асосида суратга олинмаганини Озодликка айтганди.\nЎзбекистоннинг Антикоррупция агентлиги Кинематография агентлиги раҳбари Фирдавс Абдухолиқов ва Sevimli телеканали раҳбарияти афилланганлигини текширмоқда.\nАгентликнинг билдиришича, манфаатлар тўқнашуви ва фильмларни яратиш учун субсидиялар ажратишда эҳтимолий қонунбузилиш ҳолатлари бўйича суриштирув бошланган.\n"Газета.uz" нашрининг Антикоррупция агентлиги матбуот котиби Дурдона Очиловага таяниб хабар беришича, "манфаатлар тўқнашувига йўл қўйилганлиги, давлат харидлари, шунингдек, субсидиялар ажратишда эҳтимолий қонунбузилиш ҳолатлари бўйича" ўрганиш ва суриштирувлар олиб борилмоқда.\nПайшанба куни Sevimli телеканали таъсисчиларининг қарори билан телеканал бош директори вазифасини бажарувчи Абдувоҳид Хўжаев ва бош муҳаррир Қаҳрамон Сайдалиев эгаллаб турган лавозимларидан озод этилди.\nФирдавс Абдуҳолиқовнинг ўзи эса телеканал кузатув кенгаши раиси вазифасини бажарувчи этиб сайланди.\nБу ҳолат телеканал давлат буюртмаси асосида фильмлар суратга олишида манфаатлар тўқнашувига олиб келиши мумкинлиги ҳақида хавотирлар янграган.\nСабаби Sevimli телеканали таъсисчилари Ўзбекистон Кинематография агентлиги раҳбари Фирдавс Абдуҳолиқовнинг қизи ва ўғли (Амира Рашидова — 20%, Абдуллажон Абдухолиқов — 10%) ҳисобланади.\nАввалроқ, Кинематография агентлиги матбуот котиби Нозим Сафари Sevimli телеканалида намойиш этилган "Сабрия" ва "Дайди қизнинг дафтари" сериаллари агентлик буюртмаси асосида суратга олинмаганини Озодликка айтганди.\nЎзбекистонда олий ўқув юртларида ҳам таълим онлайнга ўтказилди\nЎзбекистон Халқ таълими вазирлиги ортидан Олий таълим вазирлиги ҳам 24 январь кунидан таълим муассасаларида ўқишлар масофадан олиб борилиши ҳақида расман маълум қилди.\nМамлакатда коронавирус билан боғлиқ кунлик рақамлар ортиши ортидан вазирлик шундай қарорга келган.\nЎзбекистон Соғлиқни сақлаш вазирлигига кўра, 21 январь куни 1390 кишида коронавирус аниқланган.\n"Соғлиқни сақлаш вазирлиги ва Санитария-эпидемиологик осойишталик ва жамоат саломатлиги хизматининг таклифига асосан коронавирус инфекциясининг янги штамми болалар ва ёшлар ўртасида тарқалиши юқорилигини эътиборга олган ҳолда барча олий (давлат, нодавлат, хусусий ҳамда хорижий филиаллар) ва профессионал таълим муассасалари, академик лицейларда (барча таълим шакллари ва турлари бўйича) жорий йилнинг 24 январидан бошлаб, бир ой муддат давомида таълим олиш тизими масофавий (онлайн) шаклда олиб борилади", - дейилади Олий таълим вазирлиги баёнотида.\nБу йил олий ўқув юртларида қишки таътил 24 январга узайтирилган. Талабаларга авиа ва темир йўл чипталари олишда чегирмалар ваъда қилинган эди.\nҚўшимча қилинишича, темир йўл чипталари учун 50 фоиз чегирмалар сақлаб қолинади ва 24 февралга қадар авиа ва темир йўл чипталари бепул тарзда бошқа муддатга алмаштириб берилади.\n"Эпидемиологик вазиятдан келиб чиқиб, сиздан йўл чипталарини алмаштиришни бир ойлик муддат давомида қайтиш санаси аниқ бўлгандан кейин шошмасдан амалга оширишингизни сўраймиз!" дейилади вазирлик баёнотида.\nБундан олдинроқ Халқ таълими вазирлиги 24 январдан бошлаб мактаблар бир ой давомида онлайн шаклда фаолият олиб боришини маълум қилганди.\nЎзбекистонда коронавирус бўйича антирекорд қайд этилди, 4 бемор вафот этди\nЎзбекистонда қаторасига тўртинчи кун коронавирус юқтирганлар сони бўйича антирекорд қайд этилди.\nСоғлиқни сақлаш вазирлигига кўра, мамлакатда 21 январь куни — суткада 1390 кишида коронавирус аниқланган.\nШундай қилиб, мамлакатда пандемия бошидан бери коронавирусга чалингани расман тасдиқланганлар сони 212 289 нафарга етди, деб хабар берди вазирлик.\nМатахассислар касалланганларнинг асл сони расмий рақамларда анчайин кўп бўлишини айтишади. Шу ой бошида Ўзбекистонда коронавируснинг тез тарқалувчи омикрон штамми аниқланган эди.\nЎзбекистон Соғлиқни сақлаш вазирлигига кўра, 4 нафар коронавирусга чалинган бемор вафот этган.\nКасалликдан вафот этганлар сони 1536 нафарни ташкил қилмоқда. Бундан ташқари, ўтган бир сутка ичида 289 нафар кишида пневмония аниқланган.\nИИББ Тошкентда ўқ узилгани билан боғлиқ ҳодисага изоҳ берди\nТошкент шаҳар ИИББ таниқли блоггер Никита Макаренконинг ижтимоий тармоқдаги саҳифасида эълон қилинган пойтахтнинг Мирзо Улуғбек туманида ўқ отилганига доир видео лавҳаси юзасидан изоҳ берди.\nМаълум бўлишича, 20 январь куни пойтахтнинг Феруза массивида 32 яшар З.С. аввал ҳаракатланаётган ВАЗ-2199 автомобили ғилдиракларини тепган, сўнг унга пневмотик қуролдан ўқ узган.\nДастлабки суриштирувларга кўра, мазкур ҳолат 37 яшар Г.А. га нисбатан рашк оқибатида содир этилган.\nИжтимоий тармоқ фойдаланувчилари ўртасида шов-шув бўлган видео лавҳада кўк костюмдаги шахснинг ғазабнок ҳолатда автомобилни тепгани ва сўнг унга ўқ узгани кўринади.\n“Ҳодиса оқибатида ҳеч ким жабрланмаган, ҳолат юзасидан Мирзо Улуғбек тумани прокуратураси томонидан терговга қадар суриштирув ишлари олиб борилмоқда” дейилади Тошкент шаҳар ИИББ хабарномасида.\nСоғлиқни сақлаш вазири ўринбосарларидан бири ишдан олинди\nМаҳаллий оммавий ахборот воситаларининг ёзишича, Ўзбекистон Республикаси Соғлиқни сақлаш вазири ўринбосари Абдулла Азизов лавозимидан четлатилди. Унинг истеъфоси билан боғлиқ тафсилотлар очиқланмаган.\nСоғлиқни сақлаш вазирлигининг матбуот хизмати Озодликнинг бу борадаги саволини изоҳсиз қолдирди.\nЯпониянинг Нагоя университети битирувчиси бўлган 41 яшар Абдулла Азизов Даниядаги Орхус университетида магистирлик даражасини олган. Сўнг Европадаги "Маэрск А/С", "ДОНГ Energy А/С", "Carлсберг А/С", "Имплемент консалтинг group", "Vestaс А/С" ҳамда "Данфосс"си сингари ширкатларда фаолият олиб борган.\n2019 йилда Давлат солиқ қўмитаси раиси ўринбосари лавозимига тайинланган Азизов бир йиллик солиқчилик амалиётидан сўнг Соғлиқни сақлаш вазири ўринбосари этиб тайинланганди. Эндиликда унинг қандай лавозимни эгаллашига оид маълумотлар йўқ.\n“O`zbekiston 24” телеканали хабарига кўра, шу кунларда Соғлиқни сақлаш вазирлигининг Беҳзод Мусаев бошчилигидаги янги раҳбарияти мамлакат бўйлаб тиббий муассасалар ҳолатини кўздан кечириш, аҳоли репродуктив саломатлиги билан боғлиқ вазиятни ўрганиш мақсадида вилоятларга сафар қилган.\nЎзбекистон президенти Шавкат Мирзиёев масъулларга мамлакатдаги 23 та акциядорлик жамияти акцияларини бирламчи сотиш орқали фонд бозорига чиқариш ҳақида кўрсатма берди. Мазкур топшириқ, президент матбуот хизмати маълумотига кўра, 20 январь куни Ш. Мирзиёев раислигида давлат мулкини хусусийлаштириш бўйича жорий йилда амалга ошириладиган ишлар юзасидан ўтказилган видеоселектор йиғилиши чоғида берилган.\nХабарномада президент айнан қайси корхоналарни назарда тутганига аниқлик киритилган эмас. Бироқ видеоселекторда “Фарғонаазот”, “Бектемир спирт заводи”, “Қўқон биокимё”, “Деҳқонобод калий заводи”, “Кварц”, Hyatt сингари йирик мажмуаларга салоҳиятли инвесторларни жалб қилиш муҳимлиги урғуланган.\nШунингдек, йиғилиш чоғида, президент топшириғи билан ўтказилган хатлов натижаларига кўра, тармоқ ва ҳудудларда самарасиз ишлатилаётган 2 мингта объект борлиги аниқлангани, нефть-газ тармоғида 210 та, алоқа соҳаси корхоналарида 152 та, давлат тижорат банкларида 114 та, кимё тармоғида 44 та, энергетикада 28 та сотиладиган бино борлиги, вилоят ҳокимликлари балансида ҳам 170 га яқин бўш объект йиллар давомида сотилмай тургани айтилган.\nШ. Мирзиёев ҳудудий объектлар ва ноқишлоқ ерларни хусусийлаштириш орқали йил якунигача жами 8 триллион сўмдан зиёд тушумни таъминлаш мумкинлигини таъкидлаган. Шунингдек, у масъуллар олдига бугунгача савдога қўйилган 33 мингта ер участкасини мулк ҳуқуқи асосида сотиш, шунингдек, 1 июлга қадар яна 25 мингта майдонни аукционга чиқариш вазифасини қўйган.\nПрезидент йўл, транспорт, нефт-газ, энергетика, автомобилсозлик тармоқларига қарашли 266 та корхонани алоҳида ёндашув асосида савдога чиқариш кераклиги айтган.\n“Ҳали кўплаб тармоқ раҳбарлари тизимидаги носоҳавий корхоналарни самарасиз ишлатмоқда. Йирик тармоқларда 480 та корхонадаги давлат улушини тўлиқ хусусий секторга бериш мумкин”, деган Ш. Мирзиёев бош вазир А. Ариповга “Ўзавтосаноат”, “Ўзбекистон темир йўллари”, “Ўзбекнефтегаз”, “Ҳудудий электр тармоқлари” каби тармоқлардаги тегишли объектларни тўлиқ хатловдан ўтказиб, уларни хусусийлаштириш бўйича таклиф киритиш вазифасини топширган.\nПрезидент Ш. Мирзиёев ўтган йил баҳорида “Капитал бозорини янада ривожлантириш чора-тадбирлари тўғрисида”ги фармонни имзолаган, мазкур ҳужжатга илова ўлароқ 2021—2023 йиллар мобайнида акциялари биржага чиқарилажак 15 та йирик ширкат рўйхати тасдиқланган эди.\nЎзбекистонда коронавирус инфекцияси қайд этилганлар сони, 2022 йил 20 январь ҳолатига кўра, 210 минг 899 нафарга етган.\nСоғлиқни сақлаш вазирлиги маълумотига кўра, пайшанба куни мамлакатнинг барча ҳудудларида жами 1321 кишининг коронавирус юқтириб олгани аниқланган. Бу эса пандемия бошидан бери мамлакатда коронавирусга чалиниш бўйича янги аксилрекорд қайд этилганини англатади.\nКеча мамлакат бўйлаб 466 нафар бемор тузалиб, соғайганларнинг умумий сони 201 минг 712 нафарга етган.\nССВ ўтган кеча-кундузда коронавирусга чалинган беморлардан яна 3 нафари вафот этиб, коронавирус қурбонлари сони 1 минг 532 нафарга етганини қўшимча қилган.\nИкки йилдан сўнг Ўзбекистонда 200 минг сўмлик купюра муомалага чиқарилади\nМарказий банк раиси Мамаризо Нурмуродов\nЎзбекистон Марказий банки 2024 йилдан эътиборан 200 минг сўмлик купюра чиқаришни режалаяпти. Бу ҳақда, маҳаллий нашрлар хабарларига кўра, МБ раиси Мамаризо Нурмуродов 20 январь куни Тошкентда ўтган матбуот анжуманида билдирган.\n“Биз 2024 йилда 200 минг сўмлик чиқаришни режалаштирганмиз. Шу билан бирга, муомаладаги нақд пулни оптималлаштириш жараёнини ҳам амалга оширяпмиз”, дея иқтибос келтирган М. Нурмуродов сўзларидан “Дарё” нашри.\nМулозим келажакда 1000 сўмлик банкнотлардан воз кечилиб, унинг ўрнига шу қийматдаги танга чиқарилишини ҳам қўшимча қилган.\nМБ қайдича, Ўзбекистонда ўтган йилларда муомаладаги нақд пуллар таркибида асосан йирик номиналдаги банкнотлар салмоғининг ошиши ҳисобига банкнотлар умумий сони сезиларли даражада камайган.\n“2021 йил давомида муомалага чиқарилган нақд пуллар таркибида уларнинг сўмдаги миқдори бўйича 100 000 сўмлик банкнотлар улуши – 27,3 фоиздан 34,8 фоизга етган бўлса, 50 000 сўмликнинг улуши – 38,8 фоиздан 34,2 фоизга, 10 000 сўмликнинг улуши – 15,7 фоиздан 14,5 фоизга, 5 000 сўмлик – 16,1 фоиздан 12,7 фоизга, 1 000 сўмгача – 2,1 фоиздан 1,4 фоизга тушди. Шунингдек, 2 000 сўмлик (0,3 фоиз) ва 20 000 сўмлик (2,1 фоиз) намунадаги банкнотлар муомалага киритилди”, дейилган Марказий банк ҳисоботида.\nЎзбекистонда қишки таътил кунлари тугайдиган 24 январдан бошлаб барча мактаблар (шу жумладан президент мактаблари), лицейлар, олий ва профессионал таълим муассасаларида таълим жараёни бир ой давомида “онлайн” шаклда олиб борилади. Бу ҳақда Халқ таълими вазирлиги, Президент таълим муассасалари агентлиги ҳамда Олий ва ўрта махсус таълим вазирлиги ахборот хизматлари маълумот тарқатишди.\nМазкур қарор коронавирус янги штаммининг болалар ва ёшлар ўртасида тарқалиши хавфини олдини олиш ҳамда Соғлиқни сақлаш вазирлиги ва Санитария-эпидемиологик осойишталик ва жамоат саломатлиги хизматининг таклифларидан келиб чиққан ҳолда қабул қилингани айтилмоқда.\nХТВ қайдича, масофавий шаклда ўқувчиларнинг сифатли таълим олиши учун дарслар МТРК телеканаллари ҳамда “Онлайн мактаб” телеграм канали орқали бериб борилади, дарслар жадвали эса кунлик равишда “Онлайн мактаб” телеграм канали орқали эълон қилиб борилади.\nОлий ва ўрта махсус таълим вазирлиги эса талабалар учун темирйўл чипталари тариф қисмидан 50 фоиз миқдорида чегирмаларини сақлаб қолиш ҳамда 2022 йил 24 февралига қадар авиа ва темирйўл чипталарини бепул тарзда бошқа муддатга алмаштириб берилишини билдирган.\nАввалроқ ҳар икки вазирлик Ўзбекистондаги мактаблар ва ОТМларда қишки таътил 24 январгача давом этиши ҳақида эълон қилган эдилар.


ЎзА - 15 йилдан буён Қозоғистонда ўзбек драма театри фаолият юритади\n07.03.2018 09:10 Чоп этиш версияси\n15 йилдан буён Қозоғистонда ўзбек драма театри фаолият юритади\nҚозоғистоннинг Жанубий Қозоғистон вилоятида 2003 йил асос солинган ўзбек драма театри бугун қўшни республикада истиқомат қилаётган ўзбеклар маънавий-маърифий ҳаётида муҳим ўрин тутади. Театр жамоаси ўзбек халқи маданияти ва миллий урф-одатларини кенг тарғиб қилмоқда.\nЎзА мухбири мазкур маънавият маскани фаолияти ҳақида маълумот олиш учун Жанубий Қозоғистон вилоят ўзбек маданият маркази раиси, вилоят ўзбек драма театри директори Икромжон Ҳошимжонов билан мулоқотда бўлди.\nТеатрни ташкил этиш ишлари 2001 йилда бошланган эди. Дастлаб рухсат олиш, труппани маблағ билан таъминлаш, бино ажратиш, актёрлар ва режиссёр топиш каби ташкилий масалаларда муаммо ва қийинчиликларга дуч келдик.\nШароф Бошбековнинг "Темир хотин" асари асосида саҳналаштирилган спектакль жамоамизнинг илк ижодий меҳнати бўлди. Бу спектаклни кенг жамоатчилик вакиллари илиқ кутиб олишди. Кейинчалик театримизга Сайрам туманидаги маданият уйини ажратиб беришди. Бинони таъмирлаш учун бюджетдан етарли маблағ ажратилди. Тезда таъмирлаш ишлари бошлаб юборилди...\n2003 йилнинг 22 октябрь куни Жанубий Қозоғистон вилоятида истиқомат қилаётган ярим миллиондан зиёд ўзбек халқи учун ҳам тарихий, ҳам сиёсий байрам бўлди, десак муболаға бўлмайди. Нурсултон Назарбоев вилоятимизга расмий иш сафари билан ташриф буюриб, вилоят ўзбек драма театри биносини ўзи очиб берди.\nБугун театримиз репуртуаридан 100 га яқин саҳна асари ўрин олган. Қозоғистон бўйлаб гастролларда бўламиз. Турли танловларда совринли ўринларни эгаллаб келмоқдамиз.\nАлоҳида фахр билан айтишимиз жоизки, ўзбекистонлик ҳамкасбларимиз билан ҳам алоқалар мустаҳамкамланиб бормоқда. Янги асарлар саҳналаштиришда, драматургия борасида Ўзбекистондан кўплаб таниқли режиссёрлар ва ёзувчилар билан ҳамкорликни йўлга қўйганмиз. Президентларимиз эзгу ҳаракатлари билан дўстона алоқаларимиз янада самимийлашиб бормоқда. Ишонамизки, бу каби илиқ муносабатлар барча соҳалар қатори маданий-маърифий алоқаларимиз ривожланишида ҳам ўз аксини топади.


Маҳкама адвокатсиз ҳукм чиқарди\n30 июн 2022, Тошкент вақти: 06:28\nХалқаро ва маҳаллий ҳуқуқ фаолларининг тинимсиз чақириқларини назарга илмаган Ўзбекистон ҳукумати Солижон Абдураҳмоновга берилган 10 йиллик қамоқ жазосини кучда қолдириш ҳақида кўрсатма берди.\nАдвокат Тўлаганов Солижон Абдураҳмоновнинг шикоят аризаси кўриб чиқилган суд мажлисига Нукусга чипта йўқ¸ деган баҳона билан самолётга қўйилмагани учун боролмади.\nҚорақалпоғистон Олий суди 19 ноябр куни мустақил журналист ва ҳуқуқ фаоли Солижон Абдураҳмоновнинг шикоят аризасини кўриб чиқиб¸ уни қаноатлантирмагани тўғрисида ўз вақтида хабар берган эдик.\nНукус шаҳрида бўладиган ўша кунги мажлисда иштирок этиш учун 19 ноябрь куни саҳар соат 6 да инсон ҳуқуқлари ҳимоячиси Сурат Икромов Тошкент аэропортига борди.\nИкромовнинг айтишича, кассирлар билет борлигини айтган, бироздан сўнг шериги – адвокат Тўлаганов етиб келади ва вазият ўзгариб қолади.\n- Хўп деб турган одам мен келганимдан кейин бирдан “Билет йўқ. Самолëт тўлди” деган баҳона билан самолëтга миндиришмади. Мен Нукусга 22 марта учган бўлсам¸ бирор марта ҳам самолëт тўлмаган. 10та¸ 15та¸ узоғи билан 20тадан ошмаган. АН-24 самоëтида 48 ўрин бор. Ҳеч қачон тўлган эмас¸ дейди адвокат Рустам Тўлаганов.\nШундан сўнг адвокат Тўлаганов Қорақалпоғистон Олий судига шошилинч телеграмма юборди.\n- "Дарҳол тўхтатинглар. Билет йўқ бўлганлиги сабаби билан бугун уча олмадик. 25 ноябрга қодиришингизни сўрайман” деб телеграмма юборганман. Квитанцияси ўзимда турибди.\nЛекин Олий суд адвокатнинг телеграммасини инобатга олмади. Солижон Абдураҳмоновни 10 йилга озодликдан маҳрум қилиш тўғрисидаги дастлабки суд ҳукмини ўзгаришсиз қолдирди.\nТошкентдан Нукусга Сурат Икромов ҳамда Рустам Тўлагановларсиз учган самолётда камида 10та жой бўш эди.\n“Бу ҳақда мен ўша самолётда учган ғарблик дипломатлардан биридан, 20 ноябрь куни Тошкентга қайтиб учиб келгач¸ сўраб билдим”, - деди Сурат Икромов.\n- Бугун эрталаб “Сизлар учган самолëтда қанча бўш жой бор эди?” деб сўрадим. “Анчагина бўш жойга кўзим тушди” деганидан кейин 100 фоиз ишондимки¸ булар кузатув олиб борган. Натижада бизларнинг боришимизни билган. Булар¸ албатта¸ телефонларни эшитишади¸ кузатишади. Кейин улар бизларга мутлақо билет сотмаслик тўғрисида буйруқ берган.\nЭслатиб ўтамиз, Солижон Абдураҳмонов жорий йилнинг 7 июн куни қўлга олинган; ҳибсга олинган пайтда унинг машинасидан 114 грамм марихуана ва 6 граммга яқин қорадори топилган; дастлаб у гиёҳвандликда айбланган, кейинчалик унга банг моддаси сотишга ҳаракат қилганлик айби тиркалган эди. 10 октябр куни Нукус шаҳар жиноий ишлар суди Солижон Абдураҳмонов 10 йил муддатга қамоқ жазосига ҳукм қилган эди.\nСудланувчи адвокатининг иштирокисиз ҳам судловнинг ўтказиб юборилгани¸ Ўзбекистонда адвокатура институти ислоҳоти тўғрисидаги жорий йил баҳоридан буён давом этаётган гап-сўзларни ёдга солади.\n2008 йилнинг 1 майида Ўзбекистон президенти “Ўзбекистон республикасида адвокатура институтини ислоҳ қилиш чоралари тўғрисида”ги фармонни имзолаган эди.\nФармонда бир қатор чиройли гаплар, жумладан “адвокатларнинг ҳуқуқларини ва қонуний манфаатларини ҳимоялаш” лозимлиги уқтирилган.\nСал кейинроқ, 27 май куни Ўзбекистон республикаси Вазирлар маҳкамаси “Адвокатлар палатаси фаолиятини ташкил қилиш тўғрисида”ги қарорни қабул қилди.\nЎшандан бери адвокатура ислоҳоти тўғрисида кўп гапирилаяпти, дейди Сурат Икромов:\n- Ўзбекистоннинг матбуотида¸ агар эшитиб кўрсангиз¸ ислоҳотлар тўғрисида жуда кўп гапирилади. Лекин бирор-бир ислоҳотнинг бўлаëтгани маълум эмас. Мисол учун адавокатурани ислоҳ қилиш мақсадида янги структуралар ташкил қилинган лекин бу структуралардан ҳеч қандай фойда бўлмаяпти. Ҳеч қанақа самара йўқ.\nШуниси қизиқки, боя тилга тилга олинган икки ҳужжат – президент фармони ва ҳукумат қарори мазмун моҳиятига кўра, бир-бирига зиддир. Ҳар ҳолда Ўзбекистон адвокатлари ассоциацияси Тошкент шаҳар бўлими фикри ана шундай.\nМазкур бўлим вакиллари бу ҳақда ЕХҲТнинг 29 сентябрдан 10 октябргача Варшава шаҳрида бўлиб ўтган йиғилишида махсус маъруза билан чиқиш қилган эдилар.\nЎзбекистонлик яна бир адвокат Руҳиддин Комилов ҳам, адвокатура ислоҳоти тўғрисидаги гаплар хўжакўрсинга қилинаётган иш, деган фикрда:\n- Ҳеч нарса ислоҳ қилингани йўқ¸ ислоҳ қилинаëтгани ҳам йўқ. Шакл борку¸ мазмун йўқ. Фақат шакл ўзгарди.\nОзодлик: Шаклда нима ўзгарди?\n- Адвокатлар палатаси бўлди¸ палатага мажбурий аъзолик бўлди. Бошқа ҳеч нарса ўзгаргани йўқ.\nОзодлик: Агар мазмун ўзгармайдиган бўлса¸ шакл ўзгаришининг кимга¸ нимага кераги бор?\n- Биз ҳам шуни тушуна олмасдан бошимиз гаранг. Нима кераги бор экан бунақа аъзоликнинг ëки палата ташкил қилишнинг? Гапнинг очиғи¸ шунақа нарсалар охирги пайтда кўпайиб кетаяпти.\nОдатий бир тенденция мавжудку: бир ташкилот тугатилади¸ ўрнига бошқаси тузилади. Президент фармонида адвокатурани ислоҳ қилишга қаратилган жуда чиройли гаплар гапирилган. Лекин кўрмоқ бору¸ емоқ йўқ. Ҳаммаси шунга бориб тақалаяптида. Амалда ҳаммаси бошқача.\nУнинг фикрларига 10га яқин бўш ўрин билан Нукусга учаётган самолётга адвокат Рустам Тўлагановнинг чиқарилмагани ёрқин далил бўлиши мумкин.


Гасперини: «Юве» энди яққол фаворит эмас»\n«Аталанта» бош мураббийи Жан-Пьеро Гасперини А Сериянинг 12-туридан ўрин олган «Ювентус»га (1:1) қарши баҳсдан сўнг ўз фикрлари билан ўртоқлашди.\n«Ювентус»дек кучли жамоага қарши ажойиб натижа. Хоҳлаганимизча ўйнадик ва умуман олганда ғалабага ишондик. Голларга олиб келиши мумкин бўлган сўнгги бир неча пасларни бой бердик. Иккинчи бўлимда биринчисига қараганда камроқ хатоларга йўл қўйдик.\nГоллини жуда зўр ўйнади, Криштианунинг пенальтисини бартараф этди. Роналду 100 уринишдан бир мартагина фойдалана олмаса керак. Голлини учун хурсандмиз. Шунингдек, Шчесни ҳам Ромеронинг зарбасини ажойиб тарзда қайтарди.\nМавсум жуда қизиқарли. Бизда бир қанча ривожланаётган жамоалар бор. Чемпионлик учун кураш аввалгига қараганда анча очиқ. «Милан», «Наполи», «Рома» бор. «Ювентус» ҳам фаворитлар қаторига киради, аммо яққол фаворит эмас. Улар ўзгарган.\nОлдинда 27 ўйин бор ва биз ҳамма билан тенг шароитларда курашишимиз мумкин», – дея Гасперинининг сўзларини келтиради Football Italia.


«Севинч», «Дилҳирож», «Севгинатор» ва ўзбекистонлик хонандалар суратга тушган бошқа муваффақиятли фильмлар (видео) - 5 Января 2022 - www.SheJoT.CoM\nГлавная » 2022 » Январь » 5 » «Севинч», «Дилҳирож», «Севгинатор» ва ўзбекистонлик хонандалар суратга тушган бошқа муваффақиятли фильмлар (видео)\nЁдингизда бўлса, 10-15 йиллар аввал хусусий фильмлар оммалашганда режиссёрлар ёппасига машҳур қиёфалардан фойдаланишни бошлашди. Ўшанда хонанда, раққоса, ҳатто дизайнерлар ҳам фильмларда асосий қаҳрамонлар ролини ижро этишган эди. «Чумчуқ сўйса ҳам қассоб сўйсин», деганларидек, омадсиз ижролар ҳам кўпайган. Қуйида сизга фильмда суратга тушолмаслигини англаб етган ижодкорларни таништириб ўтамиз.\nАслида «Кечир» фильмидаги Самира Райҳоннинг илк роли эмас. У хонандалик фаолиятидан аввал 1999 йили суратга олинган «Занжир» сериалида Наргиза ролини ижро этган. Ундан кейин мусиқий фильмларда суратга тушди. 2007 йили эса «Кечир» драма фильмида Самира ролини ижро этди. Баъзи маълумотларга кўра, у фильмнинг сценарий муаллифи ва продюссери ҳам ҳисобланади. Фильм кутилганидек муваффақиятли чиқмагани учунми ёки бошоғриқлари сабабми Райҳон ортиқ фильм суратга олмасликка ва роль ижро этмасликка аҳд қилган.\nЎзбекистонда хизмат кўрсатган артист Лола Аҳмедова 2004 йил суратга олинган «Муҳаббатимсан» фильмида бош ролни ижро этган. Аммо фильм хонанданинг ижодий фаолиятига жиддий таъсир кўрсатмаган.\n— Фильмда суратга тушишни истамаганман. Табиатан тортинчоқ бўлсам, кадрда рол ижро этолмайман, деб таклифни рад этгандим. Шунда раҳматли актёр Мирза Азизов «Мен сизга ёрдам бераман, ролни зўр қилиб ўйнайсиз», деб мотивация берганди. Мана шу инсон сабаб ролни қабул қилганман. Аммо суратга олиш майдончасида қийинчиликлар бўлган. Шу боис ортиқ фильмларда суратга тушмасликка жиддий аҳд қилганман, — дейди хонанда Лола Аҳмедова.\nНилуфар Усмонова «Муҳаббат синовлари» фильмидан сўнг Зебо Наврўзованинг «Бўрилар» фильмида асосий роллардан бирини ижро этган. Аммо ундай кейинги таклифларни рад этди.\n— Мен актриса эмасман, шу боис роль учун сарфлаган энергиямни янги қўшиқлар яратишга йўналтирганим маъқул, — дейди хонанда.\nЎзбекистонда хизмат кўрсатган артист Зиёда ижодининг илк йилларида кўплаб фильмларда суратга тушган. У «Бойвачча», «Аччиқ ҳаёт», «Нортой», «Бекорчилар макони», «Энагалар», «Ижарачилар» ва «Учрашув» фильмларида роль ўйнаган. У Жаҳонгир Позилжоновнинг комедия фильмларида навбатчи актриса бўлган, десак хато бўлмайди. Аммо хонанда кейинги пайтларда фильмларда суратга тушаётгани йўқ. Унинг вақти тиғиз, балки ортиқча рекламага ҳам зарурат сезмаётгандир.\nИлгари Нигора ҳам фильмларда фаол бўлган. У Жаҳонгир Позилжоновнинг «Бойвачча», «Шомурод ва Дурдона» ва «Олинг қуда, беринг қуда» фильмларида бош ролларни ижро этган.\n— Ҳозир учта бола ва халқ хизматидан ортиб, фильмда суратга тушишга вақтим йўқ. Менимча, аввалгидек фильмлар ҳам суратга олинмаяпти, — дейди хонанда Нигора.\nХонанда Руҳшона қўшиқлари оммалашмасидан аввал «Бекорчилар макони», «Энагалар» ва «Хизмат доирасидан ташқари» фильмларида суратга тушган. Сўнгги фильмида хонанда Гули ролини ижро этган.\n— Фильмларда суратга тушишини ёқтираман. Узоқ танаффусдан кейин Дилшод Аҳмедовнинг «Хулиган» сериалида суратга тушяпман. Суратга олиш майдончасига бориб, рол ўйнашни соғинганимни ҳис қилдим, — дейди хонанда Руҳшона.\nЎзбекистонда хизмат кўрсатган артист Улуғбек Раҳматуллаев 2005 йилда «Наҳотки сен» фильмида талаба йигит эпизод ролида суратга тушган. Ундан сўнг «Вой-дод сумалак» ва «Ада эмас, дада» фильмларида суратга тушган. Энг сўнгги ролини эса 2012 йилда суратга олинган «Ақл ва юрак» фильмида ижро этган. Мазкур фильмда ундан ташқари Зарина Низомиддинова, Муниса Ризаева, Алишер Узоқов ва Севара Солиева ҳам суратга тушишган.\nМуниса Ризаева илк бор 2010 йилда режиссёр Ёдгор Носировнинг «Ҳижрон» фильмида роль ижро этади. Ундан сўнг «Фирибгар», «Ҳай-ҳай қизалоқ», «Ақл ва юрак», «Кичкина хўжайин», «Салом, Наташа», «Нафс» ва сингари кинолардаги турли характердаги роллари орқали актриса сифатида томошабинлар эътиборини қозонади. Аммо хонанда «Кичкина хўжайин» ва «Салом, Наташа» фильмларида рол ижро этганидан афсусланишини айтганди.\nХонанда Лола Йўлдошева илк ролини 1999 йили суратга олинган «Наврўз айёми» мюзиклида суратга тушган. Ундан сўнг «Севинч», «Келгинди куёв», «Ярим бахт», «Жодугар», «Ёндиради-куйдиради», «Ғаройиб орзулар» ва «Бу телба муҳаббат ёхуд Фарҳод ва Ширин» фильмларида суратга тушган. Афсуски, хонанда 2014 йилдан буён бирорта фильмда суратга тушаётгани йўқ.\nХонанда Шаҳзода илк ролини 2000 йили суратга олинган «Тоҳир ва Зуҳра» мусиқали фильмида ижро этган. Ундан сўнг «Севинч», «Сарвиноз», «Фотима ва Зуҳра», «Зумрад ва Қиммат», «Мажруҳ», «Нафс» ва «О Марям, Марям» фильмларида суратга тушган. Сўнгги ролини 2016 йили суратга олинган «Наврўз муборак» мюзиклида ижро этди.\nХонанда Манзуранинг фильмографияси актрисаларникидан кам эмас. У илк ролини 2000 йили суратга олинган «Тоҳир ва Зуҳра янги талқинда» мюзклида ижро этган. Ундан сўнг «Муҳаббат синовлари», «Наҳотки сен», «Севгинатор» каби фильмларда суратга тушган. Айниқса, «Севгинатор» фильмидаги Маломат роли томошабинлар томонидан илиқ қарши олинган.\nШароф Муқимов илк ролини 2002 йилда Муҳаммад Исмоил сценарийси асосида суратга олинган «Балоғат бекати» фильмида ижро этган. Мазкур фильм «Ассалом, Ўзбекистон» кўрсатувида бир неча қисмларга бўлиб намойиш этилган. Ундан сўнг Бурҳон Шароповнинг «Жоним сени ёхуд эгизаклар», «Ниқоб» фильмларида, режиссёр Музаффар Эркиновнинг «Армон» фильмларида суратга тушди. 2015 йилда собиқ турмуш ўртоғи Севинч Мўминова билан бирга «Бахт ортидаги дард» фильмида суратга тушди.\nХонанда Шоҳруҳхон илк ролини 2006 йилда «Рамео ва Жулетта ёхуд лаънатланган севги» фильмида ижро этган. Ундан сўнг «Ярим бахт», «Апрель-май», «Бўрилар», «Қувғин», «Шаҳарлик олифта», «Охирги қарз», «Соғинч», «Эрка куёв» ва «Сен кетма» каби фильмларда суратга тушган.\nХонанда Севинч Мўминова хонандалик фаолияти бошламасдан аввал 2002 йилда кинорежиссёр Қамара Камолованинг «Дилҳирож» фильмида суратга тушган. Ундан сўнг «Бахт учун миллион», «Цунами» ва «Бахт ортидаги дард» фильмларида асосий ролларни ижро этган.\n«Элдидо» гуруҳи вакили Дилниёз Ғаффоров асли мутахассислиги бўйича актёр, шу боис унга фильмларда суратга тушиш қийинчилик туғдирмайди. У «Севги фариштаси», «Сўнгги нафасимгача», «Кунлардан бир кун», «Андижонча муҳаббат» фильмларида суратга тушган. Дилноза Кубаева билан суратга тушган фильми томошабинлар томонидан илиқ қарши олинган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 55 | Добавил: iphone | Теги: #habarlar, #новости, #newsuz, #news, #Yangiliklar, #xabarlar, #Yangilik, #ahborot, #uznews | Рейтинг: 0.0/0


Ўзбек-қирғиз чегараси. Ўзбекистон "Дўстлик" чегара пунктини очишини кутиб набатда турган одамлар, 2012 йил.\nСўнгги бир ой ичида Қирғизистонда чегарани ноқонуний кесиб ўтган 10 нафар ўзбекистонлик қўлга олинди. Йил бошидан бери эса икки давлат чегарасини ноқонуний кесиб ўтгани расман айтилган ўзбекистонликлар сони, матбуотга маълум қилинган фактларга таянилса, камида 15 кишини ташкил қилди. Улардан бир нафари қирғиз чегарачилари томонидан оғир яраланган.\nОхирги пайтларда Қирғизистон Чегара хизмати ўзбек-қирғиз чегарасини ноқонуний кесиб ўтаётган шахслар сони кўпайиб бораётгани ҳақида тез-тез маълумот тарқатмоқда. Мана шундай сўнгги хабар 3 март куни эълон қилинди. Хабарда айтилишича, Ўзбекистоннинг беш нафар фуқароси мамлакат жанубидаги Боткен вилоятида қўлга олинган.\n-Чегарабузарлар чегарачиларни кўрганида қочишга ҳаракат қилган. Улардан бири Ўзбекистоннинг Сўх анклави ҳудудига қочиб киришга муваффақ бўлган. Ҳозир қўлга олинганлар Қадамжой туман милициясига ўтказиб берилди, -деди Қирғизистон Чегара хизмати расмийси Гулмира Бўрибаева.\nЎтган ойда эса қирғиз чегарачилари етти нафар ўзбек фуқаросини чегарани ноқонуний кесиб ўтганликда айблаб, ҳибсга олган эди.\nЖорий йилнинг 18 январида Наманган вилояти билан чегарадош бўлган Қирғизистоннинг Олабуқа тумани “Кўксерек” чегара заставасида овчилик билан шуғулланаётган ўзбекистонлик уч одам чегарани ноқонуний бузиб ўтиши ортидан отишма содир этилганди.\nЎшанда қирғиз чегарачилари отган ўқдан бир ўзбекистонлик яраланган ва аҳволи оғир экани айтилган мазкур шахс Ўзбекистон чегарачиларига топширилган эди. Қолган икки овчи эса отишма пайтида Ўзбекистонга қочиб ўтишга муваффақ бўлган.\nҚирғиз матбуотида эълон қилинган расмий хабарларга таянган ҳолда айтиш мумкинки, январь ойидан март ойининг биринчи ҳафтасигача бўлган даврда камида 15 ўзбекистонлик чегарани бузганликда айбланиб қўлга олинган. Лекин Гулмира Бўрибаева мазкур рақамни ҳақиқатдан анча узоқ деб ҳисоблайди.\n-Ўн беш одам қўлга олингани тўғрисидаги маълумот тўғри эмас. Чунки Чегара хизмати фақат икки ва ундан кўп чегарабузар бир вақтнинг ўзида қўлга олинган пайтда расмий хабар тарқатади. Бир одам чегарани бузгани ҳақида кўпинча хабар берилмайди. Бундан ташқари чегара режимини бузган одамлар сони ҳам анчагина. Чегара режимини бузганлар ҳақида ҳам, агар бу жамоатчилик учун жуда қизиқ бўлмаса, хабар берилмайди. Шунинг учун сизда мавжуд бўлган рақам фақат матбуотгагина маълум бўлган фактлардир. Уч ойликнинг натижаларини биз март ойи охирида чиқарамиз ва ўшанда қанча ўзбекистонлик чегарани бузиб ўтгани расман аниқ бўлади, -деди Гулмира Бўрибаева.\nҚирғизистон Давлат чегара хизмати 2014 йилда чегарадан ноқонуний ўтишга уринган 70 нафар Ўзбекистон фуқароси қўлга олинганини маълум қилган.Ушланган ўзбекларнинг икки нафари ҳарбий хизматчи экан ва улар қисқа муддатли суриштирувдан сўнг қўйиб юборилган.\n2014 йилда ўзбек-қирғиз чегарасида содир бўлган 5 инцидентдан 2 тасида ўзбек чегарачилари томонидан қурол қўлланилган ва натижада бир қирғизистонлик ҳалок бўлган.\nҚирғизистон Ўзбек миллий маданий маркази президенти, Қирғизистон-Ўзбекистон дўстлик жамияти раҳбари Бахтиёржон Фаттохов икки давлат ўртасидаги чегараларнинг очилиши чегарабузарлар ва нохуш воқеалар сонининг камайишига сабаб бўлар эди, деб фикр билдирди:\n-Халқ жуда қийналди. Фақатгина Бишкекдан самолёт орқали Тошкентга ўтиш мумкинлиги халққа жуда катта қийинчиликлар пайдо қилаяпти. Чунки самолётнинг нархи жуда қиммат. Тўй бор, ўлим-йитим бор, қариндош-уруғ бор, борди-келдини албатта, йўлга солиш керак. Шунинг учун Ташқи ишлар вазирликлари, халқ дипломатияси воситасида чегараларнинг очилиши учун ҳаракатлар бўлаяпти. Биринчи навбатда авваллари ишлаб турган ва ҳозир мавжуд бўлган чегара постларини қайта ишга тушириш керак. Ўзбекистоннинг Қирғизистондаги элчиси орқали шу масалаларни кўтармоқчимиз, -деди Бахтиёржон Фаттохов.


Мустақилликнинг 29 йили: Ижтимоий ҳимояга ёндашув бутунлай ўзгарди - Халқ сўзи\n12:20 24 Август 2020 Сиёсат\nБарча соҳаларда амалга оширилган кенг кўламли ислоҳотлар, ўзгариш ва мислсиз янгиланишларнинг барчаси халқимизни рози қилишдек эзгу мақсадга қаратилган. Хусусан, кейинги йилларда аҳолини қўллаб-қувватлашга эътибор янада кучайди, ижтимоий ҳимояга нисбатан ёндашув бутунлай ўзгариб бормоқда.\nДавлат бюджетининг ушбу соҳага йўналтирилган йиллик харажатлари изчил ошириб борилмоқда. Бу нимани англатади?.. Бунинг ҳисобига тиббиёт, таълим, спорт, санъат соҳасида улкан ишлар амалга оширилди, оналар ва болаларга, нуронийларга, ногиронлиги бўлган шахсларга енгилликлар яратилди, уларга амалий ёрдам кўрсатилмоқда. Аҳолини ижтимоий қўллаб-қувватлаш, янги иш ўринлари ташкил этиш, бандликни таъминлаш, уй-жой қуришга эътибор янада кучайди.\nИстиқлол йилларида ижтимоий соҳага эътибор кўламини тасаввур қилиш учун охирги 3-4 йилдаги ишларни эслаш етарли бўлади, назаримда.\nАвваллари ижтимоий ҳимояга муҳтож инсоннинг бирламчи эҳтиёжларини қаноатлантириш чоралари ҳақида ўйланган бўлса, ҳозир шунга қўшимча равишда унинг ҳаётга муносабати, дунёқарашини ўзгартириш, касбга ўргатиш, меҳнатга ундаш орқали уни жамиятнинг фаол аъзосига айлантириш чоралари кўрилмоқда.\nЖумладан, камбағаллик юқори бўлган маҳаллаларда қисқа муддатли касб-ҳунарга ўқитиш курслари ташкил этилмоқда. Ёшларимизни мактабданоқ касбга ўқитиш тизими жорий этилиши белгиланди. Шунингдек, ўзини ўзи банд қилган фуқаролар учун бир қатор енгилликлар яратилди.\nАлбатта, бундай ўзгаришлар минг-минглаб оилаларнинг даромад манбаини мустаҳкамлаш, аҳолининг ишчанлик фаоллигини оширишга хизмат қилмоқда. Камбағалликкни қисқартириш стратегияси замирида ҳам шу масала турибди.\n«Ўз ишимни йўлга қўяман», деган киши учун бугун ҳамма эшиклар очилмоқда. Бу ишлар мамлакатимизда инсон қадри баланд эканини, инсонпарвар жамият бунёд этиш йўлида катта-катта қадамлар ташланаётганини англатади, деб ўйлайман.\nШу йил 1 сентябрдан бошлаб, ижтимоий нафақаларни тайинлаш тўғрисидаги аризаларни кўриб чиқиш ва уларни тайинлаш тартиб-таомиллари босқичма-босқич «Ижтимоий ҳимоя ягона реестри» ахборот тизими воситасида амалга ошириладиган бўлди. Аҳолининг эҳтиёжманд тоифаси таркиби ўзгариши динамикаси мониторинги ва таҳлили юритилади, уларни баҳолаш мезонлари республика ва ҳудудларнинг ижтимоий-иқтисодий ривожланишини ҳисобга олган ҳолда, такомиллаштирилади.\nИстиқлолимизнинг 29 йиллик тўйи «Сен – қудрат манбаи, саодат маскани, жонажон Ўзбекистон!» деган шиорни ўзида мужассам этмоқда. Тўғрисини айтиш керак, бундай шиор ҳар қандай одамнинг руҳини, кайфиятини кўтаради, ҳаётга, яшашга, она Ватанига муҳаббатини оширади.\nҲар бир юртдошимиз қутлуғ байрамни катта ҳаяжон, фахр ифтихор билан кутиб олмоқда. Ҳозирги синовли дамларда бир-биримизга кўмакдош бўлиб, ана шу эзгу ният йўлида дадил одимлайлик.


Қозоғистонда стелс-омикрон штамми аниқланди\n13 Май 22:18\nNUR-SULTAN. Kazinform – ҚР Соғлиқни сақлаш вазирлиги мамлакатда коронавирус инфекцияси штаммлари тарқалишини кузатишда давом этмоқда. Жорий йилнинг апрел ойида ўтказилган ПЗР скрининги натижасида коронавирус инфекцияси штаммларининг турли вариантлари циркуляцияси аниқланди, деб хабар беради Kazinform коронавирус тарқалишининг олдини олиш бўйича идоралараро комиссиянинг Telegram каналига таяниб.\n«Барча ҳудудларда BA.1 омикрон-штамми - 98,6%, шу жумладан 12 ҳудуда BA.2 стелс-омикрон - 36,7% аниқланди. Бундан ташқари, B.1.617-like дельта-штамми ва ўрганилган намуналар сонининг 1,4% ни ташкил қилади. ПЗР скрининг натижаларини тасдиқлаш учун тўлиқ геномик секвенция ўтказилади, бу ойнинг охиригача якунланади»,- дейилади хабарда.\nВазирлик эпидемиологик вазият барқарорлашганидан қатъи назар, коронавирус инфекциясига қарши ўз вақтида вакцинация, ревакцинация қилишни қатъий тавсия қилади.\n«6 ой ёки ундан кўпроқ вақт олдин эмлаш курсини олган шахслар қайта ревакцинациядан ўтадилар. Ҳозирги вақтда Қозоғистонда аҳоли учун КВИ га қарши вакцинация ва ревакцинация учун учта турдаги вакциналар (Pfizer, Sinopharm ва «QazVac») мавжуд, улардан иккитаси Жаҳон соғлиқни сақлаш ташкилоти томонидан тасдиқланган»,- дейилади хабарда.\nБугунги кунда Қозоғистонда вакцинанинг икки компоненти билан 9 259 182 киши эмланди. Ревакцинациядан – 4 137 805 киши ўтди.\nОхирги суткада мамлакатда COVID-19 касаллигининг 11 та янги ҳолати аниқланди.\nКоронавирусга чалинганлар орасида қайта эмлаш вақти ўтиб кетганлар кўп – ҚР ССВ\nРўйхатга олинган коронавирус ҳолатларининг 80 фоизи «омикрон-стелс» турига тегишли – вазир\nАйни пайтда Қозоғистонда ниқоб тақиш режимига ўтишга асос йўқ – вазир\nБир кунда Қозоғистонда 189 кишида коронавирус аниқланди\n1 Дунёнинг 110 та давлатида коронавируснинг тарқалиш даражаси ошди\n2 Петропавлда илк бор QYZYLJAR MUSIC Fest халқаро фестивали бўлиб ўтади\n3 Қозоғистон ОПЕК+ келишуви доирасида нефть қазиб олиш ҳажмини оширади\n4 Қозоғистонда нефт бозори иштирокчилари сонини кўпайтириш таклиф этилди\n5 Қозоғистонда эртадан бошлаб маданият ходимларининг маоши 75 фоизга оширилади


Бугунги кунда «Ўзбекистон почтаси» АЖ бошқа давлатлардан барча турдаги почта жўнатмаларини санитария-эпидемиологик жиҳатдан хавфсизликни таъминлаш бўйича барча зарур чораларни кўрган ҳолда қабул қилмоқда ва юбормоқда. Бу ҳақида Ахборот технологиялари ва телекоммуникацияларини ривожлантириш вазирлиги ахборот хизмати раҳбари Шерзод Аҳматов АОКА қошидаги махсус штабда ўтказилган онлайн брифингда маълумот берди.\n«Бир муҳим жиҳатга эътиборингизни қаратмоқчиман. Почта хизмати стратегик аҳамиятга эга, чунки ҳар қандай ижтимоий-сиёсий, иқтисодий, эпидемиологик вазиятда ҳам почта хизматига бўлган талаб ва таклиф ҳеч қачон тўхтаб қолмаган, аксинча, доимий равишда ўсиб боради», дея таъкидлади Шерзод Аҳматов.\nУнинг қайд этишича, почта тизимида хавфсизликни таъминлаш, почталар орқали келиши мумкин бўлган турли эпидемиологик ҳолатларнинг олдини олишга доимий равишда жиддий эътибор қаратилмоқда: Почта санитария-эпидемиология хизмати билан параллел равишда иш олиб боради.\n«Бугунги кунда «Ўзбекистон почтаси» АЖ бошқа давлатлардан барча турдаги почта жўнатмаларини санитария-эпидемиологик жиҳатдан уларни хавфсизлигини таъминлаш бўйича барча зарур чораларни кўрган ҳолда қабул қилмоқда ва юбормоқда», дея Шерзод Аҳматовнинг сўзларини келтирмоқда мухбири.\nУнинг қўшимча қилишича, глобал хавфсизлик чоралари кучайиши туфайли кўпгина мамлакатларда ҳаво ва темир йўллари транспортларининг ҳаракатланиш режалари ўзгартирилмоқда ёки камайтирилмоқда.\nКўплаб йўналишларга эса ҳаво транспорти қатнови бутунлай тўхтатилган. Шу туфайли кўп мамлакатлардан почта жўнатмалари кириб келишида вақт нуқтайи назаридан муаммолар юзага келиши мумкин.\n«Ўзбекистон почтаси»нинг миллий электрон савдо майдончаси ташкил этилади\n«Ўзбекистон почтаси» халқаро авиапочта жўнатмалари юборилишини қисман тиклади\n«Ўзбекистон почтаси»дан замонавий, илғор ва хавфсиз хизматлар!